EGTE SUID-AFRIKAANSE SPOOKSTORIES: 2012\nDIE LAASTE SKOF\nSpookstories is seker een van die mees interressantste onderwerpe om oor te praat, skryf- en te wonder.In die ou dae was spookstories so deel van menig volkere se geskiedenis. Mense het om kampvure gesit en spookstories vertel voor die kinders gaan slaap. Mense het boeke oor spoke geskryf….en mense regoor die werleld in alle tale, kulture en volke- het elkeen hul eie legends gehad. Vandag- wel- wil dit voorkom asof spoke nie meer die spoke is wat ons vanmelewe geken het nie. Daardie jare was daar nie so veel moord en doodslag soos vandag nie. Mense het ver van mekaar gewoon- en daar was ook nie so baie geboue, stede en ligte soos vandag nie.Mense het meer tyd op hande gehad om persoonlike kontak en kommunikasiebande met mekaar te verstewig om die tafel en om die braaivleis vuur.\nIn daardie jare was een moord- of een dood wereldnuus- en daar was baie mannekrag en toegewydheid aangewend om die dood van een persoon op te klaar- of die oorsaak te bepaal- of die skuldige aan die pen te laat ry. Daardie jare het die mensdom ook meer respek en deernis gehad vir ‘n afgestorwene. ‘n Kontrei kon lank praat oor die een-of-ander bekende wat oorlede is- en lank daarna het die gemeenskap steeds ou Koos of ou Miena onthou.\nJuis as gevolg van die besondere nagedagtenis wat mense gekoester het vir die gestorwenes omrede hulle so na aan mekaar was- het spookstories oor die betrokke afgestorwene natuurlik ook begin die loop neem. Dit is seker maar ‘n soort van “herinnering” aan iemand wat na aan jou was- en deur sy spook te laat begin lewe- is dit ‘n manier om die oorledene se nagedagtenis te verewig in jou eie nageslag se geheue. ‘n Ander sy is natuurlik spookstories wat vir die ene fantasie opgemaak is- ook maar seker om ‘n tipe van monologiese “ volksverhaal” te skep wat deur die opvolgende geslagte kon oorvertel word. Hoe ook-al sy- spookstories het saam met elke volk se ryp geskiedenis ingeweef geraak- en help deel vorm van die volksbestaan. In die goeie Woord word daar al verwys na ‘n “ spook”- deur die dissipels wat Yashua aangesien het as ‘n “spook” en bevrees geraak het. Die term “ spook” is natuurlik ook wyd- en kan vele onverklaarbare verskynsels insluit….maar in die dae van die oues was ‘n “ spook” eenvoudig “die gees van ‘n afgestorwene.”\nVandag- ja wel- die dood is so allerdaags om ons dat dit soms nie eers die nuus haal nie. Die stede het slagvelde geword en moord en doodslag is aan die orde van die dag. In die verligte stede met hulle gewoel, geweld, toestroming van derduisende mense elke week, aanrandings , motor kapings- en bende bedrywighede is daar nie meer so-iets soos “respek” en “ deernis” vir ‘n “ afgestorwene” nie….watwou nog bekommerd wees oor “ spoke.” Met die TV, flieks en rekenaar wat die wereld oorgeneem het- is daar moord en doodslag om elke hoek en draai- selfs al word dit nageboots. Ons kinders vandag word in ‘n baie geweldadige wereld groot- hulle leer moordadige speletjies speel, raak betrokke by kultusse waar die dood die hooftema speel, raak betrokke by bendes wat die dood as goedkoop handteer- en ken dus nie meer iets soos ‘n “spook” nie. Nou-die ander dag vra ek toe kwansuis my een kind of hulle al spookstories gehoor het. Nodeloos om te se al drie van my enkel byters het my aangegaap soos ‘n klomp ganse wat ‘n weerligstraal gesien het. Dit lyk my deesdae die naaste wat die nuwe generasie aan die term “spook” kom- is wanneer hulle “ spook” om hulle “Facebook Profile” op te datteer vir die “boyfriends” of “girlfriends.” In ‘n baie tragiese nadraai het die stede en moderne tegnologie soos rekenaars, selfone, I-Pods en wat ookal nog uit Japan uitbroei- dus die ou volks gebruike kom vermoor. Al wat deesdae naby aan “ spoke” kom- is die sataniese films waar geweld en bonatuurlike kragte uitgebeeld word.\nHoe ookal sy- om vandag nog ‘n “spookjagter” in ‘n moderne stad te wees- is soms moeilik omrede die ou gardes een-vir-een ook al “spoke” geraak het- en my ouderdom geslag ook die helfte al gaan “spook” het….en die res binnekort ook die lang pad na die Sipresbome toe gaan aandurf. Dit gaan die wereld laat met ‘n leemte vol nuwe generasies wat geen benul het wat aangaan buite die wande van hulle “tablets” en “I-Pods” nie.\nHulle gaan totaal die begrip “ volksverhale” verloor- en stelselmatig die kennis van verbale kommunikasie ook verloor in hulle nuwe pseudo kuberwereld. Het u al ooit deesdae opgemerk hoe daar in byvoorbeeld ‘n restaurant twee ouers en twee kinders om ‘n tafel kan sit vir twee ure- en geen woord met mekaar praat nie? Al vier sal daar sit en hulle besig hou met “ Mixit, Whatsapp” – of die een of ander derglike ding op hulle Jappanese speelgoed in hulle hande…nie ‘n WOORD vir mekaar nie! Dit herinner my soms so aan daardie fliek “ Matrix” – waar die akteur Keanu Reeves die hoofrol speel in so ‘n kuberwereld waar alles wat jy sien en beleef nie dit is wat jy sien en beleef nie- maar waar jy enige fantasie omgewing kan skep wat net betstaan in jou onder bewussyn- totaal verwyderd van die realiteit en werklikheid. Dit is die jammerlike gevolg van ons stede.\nNou ja- soos ek gese het- om ‘n goeie spookstorie in ‘n stad op te spoor sonder om die Amerikaanse duiwels webwerwe te besoek- is so skaars soos ‘n maagd in ‘n kraamsaal. Ek moet erken- ek het baie lank in die stad waar ek bly- gesoek na ‘n goeie verhaal- nie dat ek enige” spoke “in die stad verwag het nie. So in my soeke het ek eendag per abuis- by my werk nogal- ‘n Kaapse kleurling man raakgeloop. Hy was nog van die ouer geslag. Nou ja- een ding wat ek van die Kaapse mense geleer het- is dat hulle ‘n manier het om dinge te kan se wat jou soms kan laat krul van die lag- en soms hulle taalgebruik- eie aan die Kaap- jou laat wonder wat die mense nou eintlik se omrede hulle ‘n “ lingo” het wat net hulle verstaan. Dit het my ongeveer drie jaar geneem om hulle manier van praat aan te leer.\nDie oubaas se naam was Riedewaan Van Der Westhuizen- so lang maer man wat kon goed stories vertel. Nou of Riedewaan- of “Warnie”- soos hy alom bekend was- altyd die waarheid vertel het- is ook nog te bespiegel- maar dat die man kon wegraak in sy eie wereld as hy eers begin praat- was nie allermits nie. Die spookstorie het ook net eendag uitgeborrel toe die manne so om etenstyd by die werk in die werkswinkel sit en gesels oor die en daardie flieks wat ons gesien het- onder andere gru-spook flieks soos “The Shining, Chukkie, Children of the Corn,Friday the 13th,Carrie, Exorcist“ ens….al die bonatuurlike rillers. So tussen die flieks deur- het Riedewaan skielik uit die bloute ons vertel sy pa het hom ‘n regte spookstorie vertel toe hy nog ‘n kind was. Nou ja- lieg of eg-die een wou ek hoor en het die man sommer daar en dan gepols om nou te vertel waar hy sy pa die “spook” of “spoke” raakgeloop het. Ek het al ook geleer as iemand ‘n interressante onderwerp bespreek- gaan onse Riedewaan nou-nou uitval met ‘n staaltjie van sy eie. Die man het ook orals gedwaal en alles beleef in sy lewe lyk dit my. Die oudste het eers so gekou aan sy pruim- en die toe met so boog in die ou blou asblik in ons werkswinkel ingespu en reggemaak vir die “ groot vertel.” Hier is dan Riedewaan se verhaal ( Ek vertel hom nou mooi min-of-meer op sy manier en sy terme):\n“ Nee – julle manne sien- my se pa was jare lank hier in die Kaap gewerk op die spoorwee- nog voor die “Darkies” oorgevat het…nog in die ou tyd. My pa het gewerk as ‘n trok maintenance outjie- wat noem hulle die manne wat nou weer so op en af loep langs die trein en die treine se wiele tik-tik met daai hammetjie?” – vra die ou.. “ ‘n Trok ondersoeker”- help ek hom toe reg. “ Ok”- se hy toe en tuur ‘n bietjie in die verte in om die woord bietjie kans te gee om in te sink in sy literatuur . Riedewaan was ook nou nie die skerpste potlood in die pakkie op skool nie- as hy ooit op skool was …bygese. “ Ok”- se hy toe weer. “ My se pa was die outjie wat geloep het en die trokke se wiele slaat met daai lang hamertjie om te hoor of daar nie miskien ‘n wiel is wat ‘n kraak in het nie- Andries weet mos? Nou- nou het my pa daai tyd ‘n tjommie gehad wat ‘n treindrywer was- ok daar innie Kaap.( Wanneer die kleurling bevolking praat van die “ Kaap”- word daar eintlik verwys na Kaapstad self.) Die twee het saam da’ innie Kaap gewerk….bymekaar soos altyd….inmekaar ge”-mix” nes Brandy en Coke…nooit ytmekaar nie. Partykeer het hulle dieselfde “shifs” gewerk- anner tye het sy tjommie two o’clock begin en eers laat die aand klaar gemaak. My se pa was “steady shifts”- van “eight o’clock” tot “five.” Al het hulle “different shifts” gewerk- het hulle nog altyd mekaar gesien as hulle “shifts” oormekaar gaan. My pa se as hulle die eerste keer bymekaar is elke dag- da’ gaan hulle sommer da’ in een van die “coaches” wat da’ eenkant op ‘n dooie lyn staan- en dan ga’ maak hulle eers ‘n pypie….dit was elke dag se storetjie…”never missed a moment.” My pa se tjommie het altyd die laaste trein- 2510- vannie Kaap af daar na Wellington se kant toe gery en trug….elke aand dieselfe trein en dieselfde route. Sy trein het altyd so teen half past nine o’clock geloep- dan het hy so net voorof na half past ten o’ clock terug gewees innie Kaap. My se pa het altyd so five o’ clock die trein gevat daar na Netreg se kante toe.\nNou-( Riedewaan het daarvan gehou om altyd sy sinne met “ Nou”- te begin…so al asof hy wil klem le op elke sin.) my pa en die treindrywer was groot chommies gewees. Hulle het baie naweke saam “slowboat” gerook- sommer ‘n arm so oppie naweek, bier gedrink- en daar was altyd cherries gewees ok. My pa het altyd geld gehad- ek wiet nie waar hy dit gekry het nie,- maar die motjie ( ma)- het ook niks gese nie want sy wiet sy moet maar bekhou- my pa sorre goed vir ons…ek en my broers en die klimmetjie ( suster.) Die Boere( Polisie) het altyd daar ytgelslaat met die ven – dan kom hulle my se pa en sy tjommie skud vir dagga. Hulle wiet my se pa en sy se tjommie het zol- maar hulle kon dit nooit kry nie. My se pa het altyd sy stash onder die hys se vloerplanke weggesteek.\nNou- so het my pa en sy se tjommie lank saam geloop- as jy my se pa sien- dan moet jy net wiet sy se tjommie is ook net daar iewers….altyd saam nes broers.Hulle het altyd vir mekaar se rugge ytgekyk. Hulle het saam grootgeword- was al saam vannat hulle klein klonkies was in Netreg. Hulle twee het baie stoutigheid aangevang- maar hulle was nooit innie” Gangs” in gewees nie. Hulle het baie kwajongstreke aangevang- maar nie soos die klongens van vandag nie. My se pa-hulle was mooi stout gewees. Hulle het nie soos die jongens vandag tik gerook en mense doodgemaak nie. Hy en sy tjommie het ook dagga gerook- maar hulle kon hulle zol vat…hulle koppe het nie ytgehaak soos baie outjies vandag nie. My se pa en sy tjommie het nooit moeilikgeid gesoek as hulle gerook was nie- hulle was net lekke rustig- nie soos baie anner klonge wat nonsens gemaak het as hulle gepot het nie. My pa het nooit aan my se motjie geslaan nie.My pa het altyd my ma ge- “respect. “ Nou….soos ek se – my pa en sy tjommie het saam innie Kaap gewerk- saam geloep- en saam gejol.\nNou….eendag het my pa se tjommie weer gaan werk die se dag-late “shift”- maar my pa was nie die dag by die job nie. My pa het diekant toe ( en hy beduie daar na die Oostelike rigting met sy hand)- da annekant die Robertson gaan kuierby sy broer. Hy was omtrent so drie dae weg vannie job af. Sy tjommie het nie saam geloep nie- hy was by die werk. My pa het weer met sy chommie ge-“organize” om vir hulle ‘n pak dagga te kry vir die Woensdag as hulle nou weer gaan “partie” gooi. Nou- my pa moes die Maandag weer kom werk het- maar hy kom toe eers die Maandag by die hys. So…hy het die Dinsdag eers gaan werk. Nou- nou het sy supervisor hom gese hy kan of ‘n dag se” unpaid leave “ insit- of hy kan “double shift “ werk om sy se tyd in te vang wat hy die Maandag verloor het. My se pa het toe gese dis ma’ Ok…. hy sal maar die double shift haak.\nOK..toe werk my pa die double shift- want Andries sien- nou kan hy sommer die aand saam met sy se tjommie lift vang oppie 2510 tot by Soutrivier- dan klim hy die anner trein daar wat Kayelitsha toe gaan en dan klim hy by Netreg af. Ok….so- hy werk toe die dag daar tot sy shift verby is. Ok…..hy se toe hy het sy tjommie daar gekry die aand so net voor hy afgaan- en hy organize toe met sy tjommie dat hy saam met hom ry- sommer voor in die cabin. Nou- hy het toe sy shift klaar gewerk- en toe die 2510 loep- het hy saam met sy tjommie geklim en saam gery tot by Soutrivier…en daar afgeklim na die anner platform toe om die Kyalitsha trein te vang – sien die manne?\nOk..nou se my se pa dat hy met sy se tjommie weer saam gepraat het dat hulle die Woensdag-aand na ‘n anner outjie toe gaan wat so twee strate agter my pa se tjommie gebly het. Hulle het altyd daar kaart gespeel en bietjie gerook geraak. My pa se toe vir sy tjommie hy moet onthou om sommer vir hulle ‘n arm dagga organize vir die Woensdag-aand want sy tjommie het die ‘connections” geken. Ok….nou – niks was verkeerd nie-sy tjommie het gese dis “o.k”- en my se pa het toe gat gevat om die anner trein te kry. Nou het my pa” straight” hystoe gegaan en gaan slaap.\nDie volgende dag- laa’k nou sien…dit wassie Dinsdag- is my pa weer vort werk toe. Daar by die werk aangekom het hy soos altyd maar dinge gedoen wat hy elke dag doen- so gaan die dag toe verby. Sy chommie was nie op “shift” nie- en my pa het gedink die ou kom “late shift” kap. Nou- so teen five o’ clock toe wag hy nog allie pad vir sy tjommie om die laat “shift” te begin om hom die aand se stash te gee- maar al wat ytkom- is sy tjommie. OK…so hy wag toe maar tot laat-so” six o’ clock” – en toe die se tjommie nog nie nie ytkom nie- loep hy daar na sy tjommie se shift-boss toe en vra hom of sy tjommie vandag dan nie kom werk nie?\nNou – dis toe daar waar die shift-boss my se pa se kassie skud vra of hy nie gehoor het nie? My se pa vra toe wat gehoor? Die shift-boss vertel toe my pa dat sy tjommie het dieselfde middag- dis Dinsdag- gevra om 1 uur –“ lunchtime” – gou te loep vir “private business”- en dan sal hy weer so 4 uur terug wees om sy volgende” trip” te vang en sy shift aan te gaan. Terwyl hy weg was- het iemand die “Shift-boss “ gebel en gese my pa se tjommie is geskiet Soos my pa toe van die “shift-boss” verstaan het- was sy tjommie in Bishop’s Lavis deur ‘n gangster geskiet toe my pa se tjommie daar by ‘n anner” hang-out “ gaan” bunk” het- seker om die volgenne aand se “stash” te koop. Die ou vannie “hang-out” was ook ‘n gangster- hy het met drugs en dagga gesmokkel-‘n” distributor”- maar hy was nie van dieselfde “gang” as die een wat my pa se tjommie geskiet het nie.\nDie gangster wat geskiet het was van ‘n anne “Gang”-en hulle “fight” mos onne mekaar vir “terretrie” – da’ maak hulle mekaar sat- en vat die een die anne een se “hang-outs” oor- sien die manne. Nou- die een”Gangster” het gekom om die ou vannie hys waar my pa se tjommie was- te blaas- maar my pa se tjommie en ‘n anner girltjie het op ‘n stoel in die gang voor die sitkamer gesit. Sy het so op sy skoot gesit. Die anne gangster het net ingekom van nerens. Die hys het ‘n gang waarmee jy inkom- dan kry jy die sitkamer. Nou- die gangster het sommer van byte af in die hys ingekom- sien die manne- toe somme ‘n gun getrek- en somme my pa se tjommie en die klimmetjie saam met hom wat op sy se skoot gesit het- sat geblaas net daar waar hulle half in die gang en die sitkamer op die stoel gesit het- vyf skote….haar deur die bors – en hom drie skote in die onderlyf en een hier deur die kakebeen” –(en Riedewaan wys so na sy kakebeen) .My pa se die mense se die girl se bloed en my pa se tjommie se breins het so teen die muur gespat.\nDie bro wie die hys aan behoort- was binne-in die hys- maar toe hy die skote hoor- het hy gewiet iemand maak iemand nou sat in sy “possy” – en“duck” toe by die een venster agteryt..toe sommer oor die agterste muur ge-“jump” en weggehardloep. Die Boere (polisie)- het daar gekom en my pa se tjommie en die klimmetjie daarsommer “ straight” in die” mortuary van” gegooi en weggevat .Sy was nog jonk gewees-hy se sy was so agtien jaar- maar Adie manne sien mos- die gangsters worry nie wie hulle sat maak nie- hy kry net die order om die of daai hys te loep uit-“sort”- da’ loep hy soentoe, skop die deur oep…en skiet net wat hy binne sien- of jy nou daar bly of nie. As jy unlucky is om op die verkeerde tyd op die verkeerde plek te wies- da’ is dit maar so.\nOk….nou het my se pa baie “bad “ gevoel omdat hy vir sy tjommie gese het om die maltwak te gaan haal vir hulle Woensdag-aand “partie”- en hy los toe sommer sy job ook net daar toe die ou my pa vertel sy tjommie is poegaai. Hy se as hy nie sy tjommie gevra het om “zol” te gaan kry het nie- het sy tjommie nog gelewe.Nou se die man dis sy skuld. Hy se hy wil nie meer by ‘n plek werk en heelktyd aan sy tjommie moet dink nie. Die spoorwee was nie meer die plek vir hom nie. Hy gaan toe sommer en klim in die bottle in…’n paar weke aanmekaar is die man elke dag stukkend dronk gedrink en sat gerook… en dan gaan hy daar by die stasie sit en kyk net as die treine uitry en inkom….net soos ‘n malletjie. Die ou het baie geworry oor sy tjommie. So het hy vir maande daar elke dag gaan “ koebaai” se vir sy tjommie. My motjie (ma) het al die ou gedreig sy gaat hom los as hy nie begin werk nie. Ons was vyf kinders en my motjie konnie vir almal van ons sorre op haar”grants” nie- my pa moes ok geld inbring.My pa het vir lank nie meer gaat werk nie.\nNou- nou toe eendag gebeur daar ‘n snaakse ding- sien die manne. My se pa se hy het nog een aand so gesit toe die 2510 weer moes loep- en gewag dat hy wegtrek…maar die trein staan en hy staan…hy willie wegtrek nie. My pa se hy sta’ naderhand op en loep daar waar die drywer sit. My pa het allie drywers geken. Daar gekom- vertel die drywer hom” huh-uh”…die ding is gevrek- hy kry nie die krag aan nie….die “tower” wil dan nie eers optel nie. Hy het ge-“traai” en ge-“traai”…maar die ding is so vrek soos ‘n mossie. Later van tyd het hulle maar op die loudspeakers afgekondig die “passengers” moet maar ‘n anner trein spring wat die W ellington-lyn gaan ry.\nOk…my pa se hy het maar weer da’ gaan sit. Hy se hy het daar gesit tot laat die aand. Hy se toe hy sit nog so- toe vang sy oeg iets da’ by die drywer se hokkie wa’ hy inklim gewoonlik. My pa se hy kyk toe soentoe- en da’ val die man amper toe van die bankie a f van skone skrik. Hy se toe hy soe kyk- toe sien hy sy tjommie sta’ da’ voor by die trein se “cabin “ en kyk vir hom. Hy dog eers dis ‘n anner drywer- maar die drywer wat die trein probeer start het- was lankal vort- daar was niemand anners op die platform nie- en as daar ‘n anner drywer was- moes hy by my se pa verbygeloop het- sien die manne-en daar het g’n niemand verbygekom nie. Hy se hy weet dit was sy tjommie- hy ken hom mos Hy kyk weer- en ja…da’ sta’ sy tjommie toe- so dydelik soes daglig….maar dit was laat die aand. Nou verwonner my pa hom- waar kom die ou nou so skielik vandaan? Hy se hy en sy tjommie het ‘n ruk so vir mekaar in die oeg gekyk- en my se pa se hy kon voel hoe sy nekhare soe regop beginne staan.( Warny wys so met sy vingers agter sy nek soos ‘n ystervark wat se penne regop staan). My pa se sy tjommie se gesig het gelyk soos een wat TB het- jy verstaan- die gesig was so maer en plat teen die been- en sy oge was so diep ingesink in sy kop.\nNou…nou se my se pa hy sta’ toe op en beginne soe stadig na sy tjommie toe loep om mo s t e ga’ seker maak- maar hy se soes hy nou so loep- draai die se tjommie om – en da loep hy toe sommer DEUR die trein se deur…binnekant toe- en klim in die “cabin” in. My pa se hy kon voel hoe sy water net daar breek en so teen sy bene afgaan- sommer in sy skoene in. Hy se sy tjommie was nie lank in die cabin nie- of skielik gaan al die trein se ligte aan- daar werk die ding nou skielik. My pa se hy stop net daar- hy wiet hier is moelikgeid aan die kom- die is nie “natural “ nie…iets is nie lekker nie. Nou- nou se my se pa hy besluit ”Nei – hy issie bang nie- hy wil ytvind wat vanaand hier aangaan.” Hy se hy begin weer loep na die voorste wa toe waar sy tjommie innie” driver’s cabin “ ingeklim het.So halfpad…en da gaan die ligte wee af…morsdood! My pa se hy stop net-daar…toe begin hy wonner wat gaan aan.Hy se hy kon voel sy bene raak lam onner hom- en hy se as hy nog water gehad het- het die seker weer gebreek. Hy se gelukkig was sy maag darem leeg gewies. Hy se hy was bang netnou gebeur iets met hom ok want miskien soek sy tjommie dalk “revenge” omdat my pa hom na sy dood toe gestuur het. My pa se hy het net daar op ‘n bankie ga’ sit en maar gewag….te bang om ‘n spier te roer.Hy se hy het gevoel hoe dit skielik beginne koud raak- maar daar was niks winde nie.Hy se so sit hy nou daar alleen op die platform en wag dat die se tjommie nou moet iets doen……maar niks- dis doodstil da’ voor innie “cabin.”\nHy se hy het omtrent so uur en ‘n half daar gesit- toe “woeps”- gaan die trein se ligte weer aan. Hy se hy kon die elktriese motor hoor toe hy inskop en sien hoe die trein se voorste “ tower” die lug ingaan. My pa se hy staan toe op- en begin weer na die” cabin” toe loep. Hy se hy was so halfpad- toe sien hy weer sy tjommie ytklim yt die” cabin” yt…weer sommer so deur die deur-en die klim toe af op die spoor- en beginne stadig soe al op die spoor loep voor die trein yt – baie rustig asof hy niks in die wereld het om oor te worry nie- soos iemand wat ‘n “stroll” langs die spore vat. . Hy se sy tjommie loep toe aan – daar in die donker in. My se pa se net voor sy tjommie in die donker wegraak- toe roep my se pa sy naam. My pa se sy tjommie het gestop- omgedraai- na my se pa vir ‘n ruk gekyk-sy kop heen en weer geskud soos iemand wat “nee” se- en weer omgedraai…en weggeraak in die donker in….sommer so ge- “fade.”\nMy pa se toe hy daar voor by die “cabin” kom- toe werk alles weer- die ligte, meters- die trein- alles. My pa het omgedraai en gehardloep om ‘n anner treindrywe te gaan roep. Die drywer het in die “cabin” geklim- die agterste “ tower” ge-“hoist”- en die trein se “dials, electricity” – alles ge-“check”- maar hy kon geen fout kry nie. My pa se hy kon nie die ding verstaan nie- vir die hele tyd wat sy tjommie in die “cabin “was- was alles morsdood- toe hy ytklim- toe werk alles weer.Nou se die mense die ou wil nie he ‘n anner drywer moet sy trein vat as hy besig is met die trein nie…dis die hoekom niemand die trein kan start as my pa se tjommie daar is nie…daai trein moet staan net vir sy se gebruik\nOk….my pa het toe die ding gelos- maar hy se hy was baie worried gewees omdat die dinge die aand gebeur het. Hy het my motjie (ma) by die hys vertel wat daar gebeur het- maar die ou girl het gedink die ou is weer dronk gesyp en hom vreeslik geskel…maar my se pa se hy het hom die aand skoon nugter geskrik.Hy se hy het nie eers die aand geslaap nie.\nOK…nou- die volgende dag toe my se pa weer daar op die stasie kom- toe loep 2510 weer soos normaal. Die drywers daar se hulle weet nie hoekom die trein nie die vorige aand nie wou ry nie en hoekom die lyn dood was nie. Die “ electricians” het die volgende oggend die lyn getoets- maar daar was niks fout nie- alles het gewerk en 2510 het die heeldag mooi geloep.Dis TOE dat my pa se hy so bietjie gaan dink. Die aand wat die trein nie wou loep nie- was op dieselfde aand- omtrent een jaar terug- wat die tjommie van hom doodgeskiet was deur die gangster.Die ou- se my pa- het natuurlik weer teruggekom om sy job te kom klaarmaak en sy laaste “shift” wat hy met die dag van sy dood nie kon klaarry nie- vir die dag te kom ry. Hoekom hy op die spoor geloep en soek het- wee hy nie- se my pa. Miskien- se my pa- het hy die dagga klaar gekoop- maar toe die gangster hom doodskiet- het daai anner “ burg” sy “stash” weer gevat- en nou loep my pa se tjommie seker nog en soek na die “ stash” om vir my pa sy “cut” te gee- mens weet mos nie hoe dink spoke nie.\nNou- nou se my pa hy het nou so gemaak om elke jaar-op die dag wat sy tjommie dood is- da’ te ga’ sit en kyk langs 2510 se platform- en elke jaar se hy- klokslag- half past nine tot so half past ten o’ clock die aande gaan daai lyn se krag af – en daai trein staan doodstil. Dit maakie saak watter trein hulle daarop trek nie- as sy nommer 2510 wys- staan hy doodstil. My pa se sy tjommie kom elke jaar terug om na sy trein te kom kyk- en terwyl dit “ sy aand” is- kan niemand anders daardie trein op daardie spoor ry nie…dis syne vir daai aand.\nMy pa se sy tjommie kom elke jaar op die selfde tyd terug want hy moes die aand nog een “trip” gery het- maar omdat hy doodgeskiet was terwyl hy van die werk af gou by die anner “burg” gaan stop het om “ zol” te kry vir hom en my pa- kon hy mos nou nie sy laaste skof die aand ry nie- en nou kom hy elke jaar en ry sy skof klaar.Party mense da’ innie Kaap se hulle het al gesien ‘n man loep laat innie nag langes die spoorlyn so Woodstock se kante toe. Anne mense langs die lyn Wellington toe se hulle het al baie laat die aand- omtrent die tyd wat 2510 moet loop- die trein gesien aankom op die stasies- maar hy stop glad nie- hy ry net verby- en al sy ligte is af…en baie se die trein ry ok sonner ‘n drywer daar verby….net die lee trein op sy eie. Mense het al ge-“complain” by die spoorwee dat hulle wag op die stasie- sien die 2510 inkom en as hulle naderstaan om te klim- ry die trein net verby- dolleeg en donker…hy “slack” nie eers af nie.\nDie spoorwee se dis nie waar nie want 2510 staan die tye morsdood op die spoor daar innie Kaap.Hoe kan een trein dan nou op twee plekke gelykertyd wees- verstaan die manne? Hulle kon ook geen trein op die spoor sien ry op die roete die tyd wat die mense oor kla nie. …behalwe die een wat 2510“replace” het terwyl hy staan…maar die anner trein se nommer was 2035. Hulle kyk mos op daai “switchboard” van hulle se muur watter treine ry en watter staan stil. So…..as die mense nou 2510 gesien loep het da’ na Wellington se kante toe- en die spoorwee se hy sta’ da’ innie Kaap- da’ issit mos nou die trein se spook wat geloep het? Die mense se dis hoekom die trein nie wil start nie- my pa se oorle tjommie gaan haal die trein se gees- en ry met die…nou kan die regte trein nie ry nie- sy gees is yt hom yt. Treine het mossie geeste nie? Later van tyd- se my se pa- het hulle maar daai spoor wat uit die Kaap loop- toegemaak want die mense het baie gekla- en toe een van die “side-line” spore oopgemaak vir die treine om te gebruik .Vandat hulle die spore toe ge-“change” het- het 2510 het nie weer gestaan nie……ma’ die ou se spook loep nog allie pad. Almal op die Kaap se stasie ken al die ou wat daar spook- en veral die tyd van die jaar wanneer hy moet loep kom die mense nie sommer naby daai een spoor nie…..daai platform waar hy altyd van weggetrek is – is ok leeg die aande wat hy loep- mense het klaar onnermekaar gepraat….mense is baie bang vir hom.\nNa Riedewaan se verhaal het daar so doodse stilte oor die groepie manne in daardie werkswinkel gedaal…niemand het eintlik die storie geglo nie- maar aan die ander kant wou niemand ook eintlik so se nie om ou Riedewaan se gevoelens te spaar. Net ons lokale leke pastor- Johnny-Boy- het so lakoniese opmerking gemaak dat Riedwaan met sy pa moet praat dat die sy “tjommie” nader en vra of hy nie vir almal van ons vry treinkaartjies kan gaan loop steel in die nag nie- synde die feit dat hy ‘n spook is en niemand hom sal kan sien nie.\nJa…wat sal mens se? Soos ek gese het- Riedewaan se stories kan nou nie altyd vir “ die waarheid” aanvaar word nie- maar soos spookstories loop- het die een nogal byklank gevind op mens se oor- en mens wonder soms al is dit tong in die kies- of daar werklik sulke rustelose “ siele” is wat hier steeds ronddwaal tussen die spore van die neon oerwoud? Mens kan maar net spekuleer. As dit wel so is- sal ek redeneer daar moet teen die tyd al meer dooie “siele” in die stede wees as lewendes- in ag geneem die tempo wat moorde deesdae gepleeg word.\nPosted by WITLEEU at 1:35 PM No comments:\nDIE LAASTE SKOF <!--[if gte mso 9]> ...


Vrou geskok oor kragrekening van $284 miljard | Maroela Media\nŉ Vrou van Pennsylvania in die VSA het ŉ onaangename verrassing gekry toe sy haar kragrekening aanlyn wou besigtig en die rekening toe meer as $284 miljard beloop het.\nVolgens die Amerikaanse nuusagentskap CBS News het Mary Horomanski (58) aan The Erie Times-News gesê haar “oë het amper uitgeval” toe sy die reusebedrag sien. Horomanski het vermoed haar gesin het hul Kersliggies verkeerd gekoppel.\nDie troos was dat die rekening aangedui het dat sy nie die volle bedrag van $284 460 000 000 hoef te betaal tot November 2018 nie. Slegs ŉ minimum bedrag van $28 156 (ongeveer R347 000) was teen einde Desember betaalbaar.\nHoromanski se seun het die kragverskaffer Penelec gekontak, wat bevestig het dat die rekening ddfoutief is. Penelec se oorhoofse maatskappy, First Energy, voer aan die desimale punt het foutiewelik geskuif en Horomanski se nuwe totale bedrag is gewysig na $284.46 (ongeveer R3 500).\nMark Durbin, woordvoerder vir First Energy, het aan The Erie Times-News gesê hy het nog nooit ŉ rekening vir miljarde dollars gesien nie. “Ons waardeer Horomanski se vrymoedigheid om kontak met ons te maak oor die fout,” het The Huffington Post berig.\nHoromanski het aan The Erie Times-News gesê dié skrikwekkende rekening het haar genoop om haar seun vir ŉ ander Kersgeskenk te vra. “Ek het vir hom gesê ek soek ŉ hartmonitor,” het sy geskerts.\nToets12 · 1 jaar gelede\nKyk net die verskil, in die VSA word die fout dadelik gesoek en herstel maar in SA sal jy eers moet betaal dan sal hulle miskien die fout soek en na n paar jare se hofsake regstelling doe en moenie dink jy gaan jou geld terug kry nie, jy sal maar krag moet gebruik tot jou rekening balanseer.


Brandvlei Akkommodasie - LekkeSlaap.co.za\nResensies van Brandvlei\nLees regte resensies van Brandvlei van 3 geverifieerde gaste.\nIndien jy Brandvlei besoek en jy benodig akkommodasie, is jy op die regte plek. LekkeSlaap het wonderlike opsies vir akkommodasie in Brandvlei.\nOns bied 'n wye verskeidenheid van Brandvlei akkommodasie om van te kies en te keur! Ons waarborg net die laagste pryse, so onthou om jou oë oop te hou vir ons spesiale aanbiedings!\nSo kies en kliek, loer en gaan toer, en volgende keer as jy op die internet rondsnuffel na akkommodasie, kan jy dit selfs as Brandvlei Accommodation soek, en jy sal steeds lekke maklik en lekke vinnig deur LekkeSlaap kan bespreek.\nLodge in Brandvlei\nCasablanca Overnight and Camping bied gasteverblyf in die bekoorlike dorp Brandvlei, in die Karoo in die Noord-Kaap. Verblyf word in 1 selfsorg-eenheid en op verskeie kampeerplekke aangebied. Die selfsorg-eenheid b...\nAkkommodasie binne 50 km vanaf Brandvlei\nOom Benna's Self-Catering\nOom Benna's Self-Catering bied akkommodasie op 'n werkende skaapplaas. Hier kan jy bly in 'n plaashuis wat toegerus is vir selfsorg of by 'n kampterrein wat ideaal is vir groepe en reisigers op soek na 'n oornagplek...\nAkkommodasie binne 100 km vanaf Brandvlei\nDassiekloof Gasteplaas is op 'n Karooplaas 48 km vanaf Williston en bied selfsorgverblyf aan 6 gaste in 'n antieke kliphuis. Dassieskloof Gasteplaas word via 'n grondpad bereik en het nie elektrisiteit of selfoono...\nAkkommodasie binne 200 km vanaf Brandvlei\nSelfsorg in Williston, Noord-Kaap\nOliveira Self-catering Apartment is in die klein dorp Williston in die Nood-Kaap geleë. Dié eenheid lê op die R63 op pad na die Weskus en Kaapstad. Die eenheid het slaapplek vir 4 volwassenes en 2 kinders. Daar ...\nDie Dorpshuis bied gerieflike selfsorgverblyf in 'n stil area in Williston in die Noord-Kaap. Hierdie tweeslaapkamerhuis is ideaal vir 'n oornagstopplek of om tyd saam met vriende en familie in die Karoo deur te bri...\nGastehuis in Williston, Noord-Kaap\nAnnie's Inn is in die pragtige Karoo-dorp Williston in die Noord-kaap geleë. Gaste kan oop ruimtes, vars en helder lug, veiligheid en fantastiese gasvryheid in die Karoo verwag. Verblyf word in 3 gastekamers en 4 ...\nWilliston @21 is in die dorpie Williston, in die Noord-Kaap geleë op die R63-roete na die Weskus en Kaapstad. Die gastehuis is karaktervol en bied 'n unieke ervaring in die Karoo. Die huis dateer uit die droogte ...\nKaroo Tranquillity is in die hartjie van die dorpie, Williston, en is ideaal geleë vir diegene wat familie besoek en vir oornaggaste. Die huis is naby verskeie winkels, restaurante en ander geriewe. Die huis beski...\nKaroo Huis bied gerieflike oornagverblyf in Williston. Verblyf is beskikbaar in 'n gastekamer vir 4 of 'n woonstel vir 2. Die gastekamer is in die hoofhuis en het 2 slaapkamers wat 'n badkamer deel. Tee-en koffiem...


SA regering kap terug ná Trump-twiet | Maroela Media\nSA regering kap terug ná Trump-twiet\nPres. Donald Trump se twiet.\nDie Suid-Afrikaanse regering het Donderdag teruggekap ná pres. Donald Trump van die VSA se “ongevraagde” voorstel dat sy regering ondersoek sal instel na Suid-Afrika se grondhervormingsprogram, asook die hoë vlak van plaasmoorde in die land.\nDie Suid-Afrikaanse presidensie het in ŉ verklaring gesê Trump se twiet is “oningelig” en het ten doel om Suid-Afrikaners te verdeel.\nTrump het vroeg Donderdagoggend (Suid-Afrikaanse tyd) aan sy sowat 53 miljoen volgelinge getwiet dat hy Mike Pompeo, die Amerikaanse minister van buitelandse sake, gevra het om die grondkwessie en “grootskaalse moord op boere” in Suid-Afrika te ondersoek. “Die Suid-Afrikaanse regering gryp nou die grond van wit boere,” het Trump getwiet.\nDie Suid-Afrikaanse regering was duidelik nie gelukkig met dié stelling nie. “Suid-Afrika verwerp hierdie eng siening wat net ten doel het om ons nasie te verdeel en ons aan ons koloniale geskiedenis te herinner. Suid-Afrika sal die grondhervormingsproses bespoedig op ŉ versigtige en inklusiewe manier wat nie ons nasie verdeel nie,” lui die verklaring.\n“Suid-Afrika het reeds ingrypende stappe gedoen om aandag te gee aan die koloniale en historiese onregte van die verlede, insluitend die onteiening van grond, en om ŉ inklusiewe en stabiele samelewing in Suid-Afrika en die wêreld te bou. Die regering ondersteun grondrestitusie en herverdeling, wat aandag sal gee aan die onregte van die verlede deur mense toegang tot grond te gee op ŉ manier wat die ekonomie laat groei, voedselsekuriteit verseker en landbouproduksie verhoog.”\nIntussen het David Mabuza, adjunkpresident, ook weer die sensitiewe grondkwessie aangeraak tydens sy toespraak vanoggend by die opening van die grondberaad buite Bela-Bela in Limpopo wat deur Agri SA en Landbouweekblad aangebied word.\nAdjunkpresident David Mabuza by die grondberaad in Limpopo wat deur Agri SA en Landbouweekblad aangebied word. Foto: Verskaf\nMabuza het gesê grond is nog altyd ŉ sensitiewe saak omdat dit die kern is van mense se daaglikse stryd om bydraers tot die ekonomie te word en maatskaplik bemagtig te word. Mabuza het gesê daar is talle mense wat pleit om grond sodat hulle hul lewenstandaarde kan verbeter en ŉ geleentheid het vir ŉ volhoubare lewensbestaan.\n“Toegang tot grond is nie net ter wille van toegang met geen doel nie. Dit gaan daaroor dat daar grond beskikbaar is vir die mense wat die grond wil bewerk, sodat die grond produktief aangewend kan word sodat die produktiewe kapasiteit van die land tot die maksimum benut word.”\nMabuza het gesê die ANC en die regering wil nie hê dat die implementering van grondhervormingsmaatreëls moet lei tot rasse-polarisasie of verdeeldheid in die samelewing nie. “Die grondhervormingsproses waarmee ons besig is hou geen direkte bedreiging vir die landboubedryf of die ekonomie in sy geheel in nie. Ons boere moet aanhou om hard te werk, om in hul plase te belê en om produksie te vermeerder, terwyl hulle terselfdertyd ŉ hand van samewerking na die regering reik om te verseker dat meer en meer Suid-Afrikaners deur georganiseerde en sistematiese toegang tot grond deel van die bedryf kan word.”\nMabuza het die uitsprake van pres. Cyril Ramaphosa herhaal dat grondhervorming binne die raamwerk van die Grondwet gedoen sal word. “As die ANC ondersteun ons nie grondgryp-prosesse wat ten doel het om die ekonomie en die werk van die landbousektor te ondermyn nie.\n“Ons wil diegene wat die sensitiewe en emosiebelaaide grondkwessie gebruik om Suid-Afrikaners te verdeel ontmoedig om dit te doen en hulle vra om op te hou om valshede te versprei dat ons wit boere deur hul eie regering geteiken word. Dit is ver verwyderd van die waarheid. Ons sal ons bes doen om die geraamde R460 miljard se beleggings in landboubates te beskerm sodat ons dit kan gebruik om nog groter beleggings na die sektor te lok.”\nMabuza het gesê die regering se benadering tot grondhervorming is gegrond op drie aspekte, naamlik vermeerderde sekerheid oor die termyn van eienaarskap, grondrestitusie en grondherverdeling. Hy het ŉ beroep op boere en alle ander betrokkenes in die landboubedryf gedoen om deel te wees van die oplossing om grondhervorming te laat slaag.\nDie grondberaad duur tot môre.\nDonald Trump grondhervorming grondonteiening\nPa weier steeds om te sê waar Liam is\nWoedende inwoners betoog toe Eskom krag afsny\nGoed en wel om die grond kwessie sonder vergoeding te verdedig, maar die regering sê niks oor Trump se twiet met betrekking tot die plaasmoorde nie. Hoekom nie?\nHahaah – nou is die skoen aan die ander voet :)\n(Verwysend na ANC sanksie veldtogte van destyds.)\nProduktief is die kern woord?? Is dit moontlik ??? Ek twyfel\nOops, kyk wie’s nou op Hulle agtervoetjies ! Beleggings kry klaar ‘n pakslae ! Niemand wil in ‘n 2de Zim belê nie !\nDie ANC praat met gesplete tonge. Hul staan nou nakend internasionaal en gryp angstig na verskonings en verduidelikings om hulself te bedek.\nNews 24 probeer Afriforum diskrediteer – siestog!\nDie beeld van die Regering moet nou gepoets word deur hul puppets.


Soms kom dit later - Willie Jonker\nSoms kom dit later\nDie Burger, 8 November 1980, bladsy 10\nNie alle mense het dieselfde geloofservaringe nie. Daar is mense wat ’n plotselinge bekering het en op ’n bepaalde dag en moment, sonder dat hulle weet hoe, by wyse van spreke oorval word deur die liefde van God. In ’n daad van onberoulike oorgawe gaan hulle dan staan in die lig en in die geloof. Alles het meteens net anders geword.\nSulke mense kan dikwels nie verstaan dat almal nie op dieselfde wyse tot die geloof kom nie. Soms het hulle selfs die neiging om te dink dat mense wat die bekering anders ervaar, nie regtig bekeerd kan wees nie. In werklikheid is dit egter so dat daar waarskynlik baie meer mense is wat op ’n minder ingrypende wyse tot die geloof gekom het, en wie se geloof nie minder eg is as die van die Paulus-figure wat in een moment oorgestap het uit die duisternis na die lig nie.\nBy baie mense wat in Christelike huise grootgeword het en van kleins af met die Bybel omgegaan het, gebid en in ’n sekere sin ook geglo het, kom die beslissende deurbraak in hulle lewe eers later. Dit vind dan ook dikwels eerder in die vorm van ’n langsame proses plaas as in die vorm van ’n onmiddellike breuk met die verlede. Dit is of hulle oë oopgaan, of hulle byna ongemerk nader getrek word, of hulle net al hoe meer ontdek dat die Bybel wáár is, en hulle oorgee aan die waarheid wat daarin verkondig word.\nVeral ’n mens wat ’n Christelike opvoeding gehad het en kerklik meegeleef het, weet so baie van die Bybel af. Hy kan moontlik groot gedeeltes daarvan feitlik woordeliks herhaal. Hy weet alles van die boodskap van verlossing. En tog kan dit vir hom iets bly wat half buite sy eie ervaring lê. Hy stem die waarheid daarvan toe, maar in die diepste diepte van sy hart weet hy tog nie of dit meer is as mooi woorde nie. As hy eerlik met homself is, sal hy moet erken dat dit nie die beslissende invloed in sy lewe het wat dit behoort te hè nie. Immers, al is hy in staat om alles noukeurig te verduidelik wat die Bybel oor die verlossing in Christus sê, leef en dink hyself tog nie regtig daaruit nie.\nMet sulke mense kan dit gebeur dat hulle eers later, stap vir stap gelei word tot die eenvoudige wete dat dit alles waar is, sodat hulle tot ’n byna geruislose oorgawe daaraan en vertroue daarin kom. Geloof is iets eenvoudigs. Dit is dat ’n mens met jou hele hart toestem dat Gods Woord waar is as hy sê dat ons in Christus klaar, eens en vir altyd verlos is. Juis omdat dit so eenvoudig is, is dit egter ook so onmoontlik vir ’n mens wat nie bereid is om met niks anders as die evangelie-woord dit met God te waag in lewe en in strewe nie.\nEers wanneer ’n mens se hart daarvoor oopgaan, sien jy hoe eenvoudig en maklik dit is en hoe alles van jou skouers afgeneem word, selfs die verantwoordelikheid vir jouself. – WDJ\nSkrywer Willie JonkerGepubliseer op 8 November 1980 15 April 2021 Kategorieë Geestelike Waardes\nVorige Vorige artikel: Agt NG Teoloë diep besorg\nVolgende Volgende artikel: Dit is ons troos


Plaasmoorde: Dringende samewerking nodig - Nova Mentis\nPlaasmoorde: Dringende samewerking…\nBrendin Horner, 21-jarige plaasbestuurder van Paul Roux, Vrystaat, se liggaam is verlede week gevind waar dit aan ‘n paal gehang het nadat hy vermoedelik noodlottige beserings opgedoen het aan die hande van plaasmoordenaars. Brendin was ‘n onskuldige jong man met drome en ambisies, en wou bydra tot die voedselproduseringsketting van die nasie. Brendin se storie is ongelukkig nie uniek nie, aangesien boere en soms ook hul kinders weekliks op Suid-Afrikaanse plase aangeval, gemartel en vermoor word. Die wreedheid en unieke aard van plaasmoorde word deur die Suid-Afrikaanse regering ontken, en deur hoofstroommedia-instellings onderbeklemtoon. Ruan Goosen (23) het die feite rondom plaasmoorde in Suid-Afrika ondersoek met die oog op ‘n nasionale gesprek oor die oplossing van hierdie humanitêre krisis.\nDie landbousektor is histories ’n kernrolspeler in Suid-Afrika se ekonomie, sowel as in die land se onderskeie kulturele samestellings. Terwyl hierdie sektor onontbeerlik vir Suid-Afrika se bruto binnelandse produk en voedselsekuriteit is, is dit ook die kulturele en sosio-ekonomiese “gom” wat landelike gemeenskappe bymekaar hou. Soos stedelike en landelike gemeenskappe van mekaar afhanklik is vir voedselvoorsiening en verbruik, is boere en landelike gemeenskappe insgelyks van mekaar afhanklik. Dink maar aan skole vir plaaswerkers se kinders, gemeenskaplike kerke, werkskepping en ander geleenthede wat uit die inisiatief van boerderye spruit en landelike omgewings as ’n geheel baat.\nTerwyl plaasboere die hoeksteen van die komplekse landelike ekosisteem is, dui ’n toenemende golf plaasaanvalle en die gepaardgaande stilswye van openbare amptenare op ’n totale gebrek aan begrip daaroor. Ideologiese en partypolitieke voorbehoude wat regstreekse ingrypings verhoed wanneer dit by plaasmoorde kom, is letterlik besig om landelike gemeenskappe te verwoes. Die implikasie hiervan vir dié gemeenskappe, sowel as ’n land wat in geheel van die produksie in landelike gemeenskappe afhanklik is, is opvallend. ’n Kortsigtige renons in enige ingryping wat kan sinspeel op die bedreigdheid van veral wit plaasboere, kniehalter ’n betekenisvolle begrip vir die wrede realiteit vir die regstreekse slagoffers, sowel as rampspoedige nasionale gevare soos ’n naderende voedselkrisis.\nVolgens die Transvaalse Landbouunie van Suid-Afrika (TLU SA) het plaasaanvalle met 25% toegeneem tussen die tydperk 1990 tot 1999 en die tydperk 2000 tot 2009 (1990-1999 = 1 125 ná 2000-2009 = 1 407). Dit is opvallend dat plaasaanvalle sedert 2010 met 86% toegeneem het vanaf die tydperk 2000 tot 2009 (2010-2019 = 2 616). Dít terwyl die getal plaasboere in dieselfde tydperk met meer as 75% verminder het, vanaf 128 000 in 1980 tot 32 000 in 2007. Die prentjie hier is dus duidelik: ten spyte van ’n afname in boere, neem moorde op boere onteenseglik toe.\nDie ontkenning van die onhoudbare werklikheid rondom plaasmoorde en aanvalle is ’n humanitêre onreg en gaan Suid-Afrika in die geheel duur te staan kom.\nDie onweerlegbare toename in plaasaanvalle en moorde oor die afgelope drie dekades, wat na verwagting tot daadwerklike optrede en ’n nasionale verontwaardiging sou lei, het daarenteen die tafel gedek vir ’n onheilspellende politieke magspel. Politieke partye oor die spektrum heen het plaasaanvalle as voertuig ingespan om kiesers te werf. Van partye wat die “fiktiewe plaasmoordkwessie” as ’n propaganda-toertjie afmaak om rassehaat te kweek, tot partye wat sinspeel op ’n samesweringskomplot deur die ANC om ’n volksmoord op wit Suid-Afrikaners uit te voer, word die werklike slagoffers en toekomstige slagoffers se vrese nie besweer nie en die realiteit nie aangespreek nie. Enersyds word die onhoudbare realiteit van boere en hul omliggende gemeenskappe heeltemal geïgnoreer en andersyds word foutiewe statistieke gebruik om onder wit Suid-Afrikaners en buitelandse belanghebbendes paniek te saai. Die misleiding wat aan beide kante aangewend is beteken vandag nog dat nugtere en feite-gedrewe ontledings oor plaasmoorde in openbare diskoers telkens gefnuik word. Intussen kan boere en landelike gemeenskappe maar net droom oor beduidende praktiese oplossings vir ’n dekadeoue verskynsel wat dag-vir-dag aan die wese van hulle bestaan wegkalwe.\nKom ons vermy hier die bogenoemde analitiese slaggate. Die kwessie moet allereers vanuit ’n statistiese invalshoek benader word. Daar is nie ’n enkele bron wat geraadpleeg kan word om die “ware” misdaadsyfers te ontleed nie, en selfs die Suid-Afrikaanse Polisiediens (SAPD) het onlangs onbetroubare statistieke gepubliseer. In die SAPD se 2017/2018 provinsiale verslag betreffende plaasmisdaad word daar byvoorbeeld slegs een plaasmoord in sowel die Wes-Kaap as die Noord-Kaap vermeld, terwyl nuusberigte daarop dui dat daar in daardie tydperk twee plaasmoorde in die Wes-Kaap en drie in die Noord-Kaap plaasgevind het. Gelukkig kan ’n ontleding oor plaasmoorde gebaat word deur onafhanklike en betroubare syfers wat met moeite deur organisasies soos TLU SA, AgriSA, die Instituut vir Sekuriteitstudies in Afrika (ISS) en AfriForum versamel word. Met ’n verskeidenheid bronne kan ’n vollediger prentjie van ’n komplekse aangeleentheid geskets word.\nEk verpoos eers om die breër misdaadkonteks in Suid-Afrika te ontleed. Volgens Numbeo se 2020 Misdaadindeks, is Suid-Afrika die derde gevaarlikste land ter wêreld en volgens die Verenigde Nasies se Kantoor vir Dwelms en Misdaad is Suid-Afrika se moordsyfer (34 per 100 000 mense) vergelykbaar met dié van oorlogsones soos Somalië (38,4 per 100 000), Afghanistan (40,4 per 100 000) en Irak (40,3 per 100 000). Vandaar die bekende argument dat plaasmoorde nie uitgesonder moet word nie, omdat daar byna 57 moorde per dag in Suid-Afrika gepleeg word (dit blyk ’n vreemde argument te wees in die lig van die onlangse prioritisering van moorde op vroue, terwyl 13% van diegene wat in 2018/19 vermoor is, vroue was). Die nominale vergelyking tussen die getal plaasmoorde en die getal landswye moorde is egter heeltemal misplaas en behoort eerder per capita ontleed te word: daar is 59 miljoen landsburgers en slegs 32 000 kommersiële boere (2007-sensus). Daarvolgens is dit drie tot vier keer (afhangende van hoe die per capita-syfer bereken word) meer waarskynlik dat ’n plaasboer vermoor sal word as enige ander persoon in Suid-Afrika. Ter illustrasie van hierdie beduidende feit het die ISS bevind dat ’n plaasboer twee keer meer waarskynlik vermoor sal word as ’n polisielid in Suid-Afrika (51 moorde per 100 000 polisielede).\nAard van plaasmoorde\nStatistiek kan egter soms afbreuk doen aan die menslike impak van plaasmoorde. Daarom moet die wreedheid van hierdie aanvalle in oënskou geneem word sodat die volledige prentjie aan die lig kan kom. Terwyl die meeste moorde in Suid-Afrika deur impulsiewe rolspelers en in die spervuur van bendegeweld gepleeg word, is plaasmoorde uniek weens die besondere berekende en wrede maniere waarop dit uitgevoer word. Volgens Strydom en Schutte (2005) is die geweld en marteling wat met plaasaanvalle gepaard gaan in die algemeen veel erger as met normale aanvalle in stedelike gebiede. Nuuslesers berig gereeld dat plaasaanvalle gepaard gaan met die verwydering van ledemate, kookwater of olie wat toegedien word, verkragting, en die verskynsel dat aanvallers gesinslede forseer om mekaar te verkrag, terwyl die aanvallers toekyk. Analogies is daar ’n verskil tussen ’n impulsiewe moord op ’n vrou wat haar besittings teen inbrekers probeer beskerm, en ’n vrou in ’n afgesonderde gebied wat verkrag, mishandel en vermoor word omdat sy ’n vrou is. Insgelyks is daar ’n verskil tussen ’n moord in ’n digbevolkte gebied waar die slagoffer in ’n konfrontasie impulsief met ’n mes gesteek is, en ’n moord wat dae lank beplan is om ’n boer in ’n afgeleë gebied op die wreedste manier moontlik te vermoor. Motief en konteks is belangrik, en statistiek staan koud in dié verband.\nBenewens die feit dat Suid-Afrika in die eerste instansie te doen het met ’n humanitêre krisis wat plaasmoorde en aanvalle betref, behoort die rimpeleffekte daarvan op die ekonomie ook nie geringskat te word nie. Nie net ly die omliggende gemeenskappe wat afhanklik is van boerderye vir werk en voedsel onder die verlies aan boerderye nie, maar in die algemeen hou die kumulatiewe uitwissing van boere en boerderye ernstige skadelike gevolge vir voedselsekuriteit in. Volgens Schutte (2004) lei elke plaasmoord daartoe dat minstens 30 tot 40 mense hul werk verloor en dit neem ongeveer 18 maande vir produksie om weer op daardie plase te begin. Die landboubedryf skep vir meer as 700 000 Suid-Afrikaners werk, en talle meer sekondêre werksgeleenthede spruit uit hierdie bedryf voort. ’n Groot aantal Suid-Afrikaanse maatskappye is in die een of ander mate van die landboubedryf afhanklik.\nAlhoewel daar organisasies en gemeenskappe is wat reeds met private oplossings vorendag gekom het om die “sagte oorlog” op plase te probeer bestry, kan daar nie ’n volhoubare oplossing vir hierdie krisis wees sonder die samewerking van die regering en die polisiediens nie. Dit is kommerwekkend dat die regering tot dusver nog nie besorgdheid oor die onlangse toename in plaasaanvalle en moorde uitgespreek het nie, en president Ramaphosa self het op internasionale nuuskanale ontken dat boere enigsins in Suid-Afrika vermoor word.\nDerhalwe is dit onvermydelik dat die eerste stap in die regte rigting van ’n volhoubare oplossing moet wees dat die regering die omvang van die probleem erken en dit as ’n beleidsuitgangspunt prioritiseer. ’n Praktiese oplossing behels dat die regering meer betroubare en gereelde statistieke oor misdaad op plase publiseer, en volgehoue navorsing van stapel stuur oor metodes om plaasaanvalle en moorde te bekamp. Voorts moet alle vlakke van regering saam met landelike gemeenskap werk om veiligheidstrukture op te knap, ten einde die leemte te vul wat in 2003 gelaat is met die regering se ontbinding van die kommandostelsel.\nPlaaslike netwerke wat spoedig reageer op ’n noodsein het die vermoë om te voorkom dat plaasaanvalle wat reeds begin het, in plaasmoorde ontaard, met ander woorde dat daardie aanvalle nie suksesvol is nie. Die regering is ’n onontbeerlike rolspeler, maar behoort private inisiatiewe aan te vul en te ondersteun eerder as om dit te vervang en allermins om dit te pootjie. ’n Voortsetting van die ontkenning van plaasmoorde en aanvalle in die geledere van die ANC – en veral deur president Ramaphosa – gaan nie net die boere nie, maar ook alle Suid-Afrikaners duur te staan kom.\nTags: plaasmoorde ruan goosen


Wysiging soos op 10:42, 31 Augustus 2011\n10 grepe verwyder , 8 jaar gelede\nWysiging soos op 10:41, 31 Augustus 2011 (wysig)\nWysiging soos op 10:42, 31 Augustus 2011 (wysig) (maak ongedaan)\nDie ''[[Suid-Afrika-wet]]'' (SAW) van [] het bestuursvorme bepaal wat in 'n groot mate gegrond was op die [[Westminster-stelsel]]. Die wetgewende liggaam (of Parlement) sou twee kamers hê: 'n '''Volksraad''', wie se lede vir 'n tydperk van vyf jaar deur 'n meerderheidstem in enkelvoudige kiesafdelings verkies sou word, en 'n [[Senaat]], wie se lede die vier provinsies gelykwaardig sou verteenwoordig en wie se lede op grond van 'n stelsel van proporsionele verteenwoordiging deur dienende Volksraadslede en lede van die Provinsiale Rade verkies is.\nNet soos in Brittanje, op wie se regeringstelsel die ''[[Suid-Afrika-wet]]'' gegrond was, is die Volksraad ook as die "laer huis" bestempel, hoewel dit verreweg die belangrikste van die twee huise was. Dit is daar waar geskilpunte gevoer en wetgewing hulle beslag gekry het.\nDie ''[[Suid-Afrika-wet]]'' het bepaal dat Kaapland 51 setels sou hê, die Transvaal 36, die Oranje-Vrystaat en Natal 17 elk. 'n Afbakeningskommissie is voor [[Uniewording]] aangestel om die verdeling van al vier provinsies in die vasgestelde getal kiesafdelings waar te neem. Volgens die SAW moes 'n herafbakening na elke vyf-jaarlikse sensus onderneem word. Daarom is 'n tweede Afbakeningskommissie in [] aangestel na die uitslag van die []-sensus bekend gemaak is. Die derde Afbakeningskommissie is in Julie [] onder voorsitterskap van sir J.H. Lange aangestel en die vierde, onder die voorsitterskap van Lange, wat na sy dood vervang is deur sir A.W. Mason, in Desember []. Laasgenoemde se werk is gegrond op die sensus van [[3 Mei]] [].\n* Oranje-Vrystaat: 49 279\nNá die vierde kommissie sy werk afgehandel het, is die volgende kiesafdelings in Kaapland geskrap: Grens, [[Kaapstad]]-Kasteel, [[Prieska]] en [[Woodstock]]. Albert en Aliwal is geskei, so ook [[Oos-Londen]]- in Stad en -Noord, [[Kaapstad]]-Hanoverstraat het vir [[Kaapstad]]-Kasteel vervang, en [[Gordonia]] is as nuwe kiesafdeling geskep. Dit het die totaal steeds op 51 te staan gebring.\nWeens die voorgesette volksverhuising Noordwaarts, het die getal kiesafdelings in die Transvaal toegeneem van 36 tot 50 binne net 12 jaar. Die enigste ou kiesafdeling deur die vierde kommissie geskrap, was Commissionerstraat. Die enigste twee nuwe kiesafdelings in [] was Noordoos-Rand en Delarey. In [] het [[Brakpan]], [[Christiana]], Jeppes, Johannesburg-Noord, [[Pietersburg]], [[Roodepoort]], [[Ventersdorp]], [[Witbank]] en [[Wonderboom]] tot stand gekom. Al nege het tot en met die einde van die Volksraad in [] bly voortbestaan.\nOntsluit van "https://af.wikipedia.org/wiki/Spesiaal:MobileDiff/826577"


Duitsland dalk binne 10 jaar sy laaste gletsers kwyt | Maroela Media\nBerchtesgaden, Beiere (Foto: gameness/Pixabay)\n“Die dae van gletsers in Beiere is getel. En baie vinniger as wat verwag is,” het Thorsten Glauber, minister van omgewingsake in die suidelike streek, waar Duitsland se sneeubedekte Alpe geleë is, gesê. “Die laaste Beierse Alpe-gletser kan binne 10 jaar verdwyn.”\nWetenskaplikes het vroeër beraam dat die gletsers tot minstens die middel van die eeu sal hou, maar oor die laaste paar jaar het die ys baie vinniger begin smelt.\nDuitsland se vyf gletsers, geleë in die Zugspitze-gebied en in die Berchtesgaden-Alpe, het die afgelope dekade sowat tweederdes van hul volume verloor. Die oppervlak het ook met ŉ derde gekrimp – gelykstaande aan sowat 36 voetbalvelde.\nGlauber het ŉ sterk waarskuwing uitgereik oor klimaatsverandering en benadruk dat die gletsers “nie slegs ŉ monument van Aarde se geskiedenis in die vorm van sneeu en ys is nie”. “Hulle is termometers vir die stand van ons klimaat,” het hy bygevoeg.\nŉ Internasionale studie wat Woensdag vrygestel is, het bevind dat gletsers wêreldwyd al hoe vinniger hul massa verloor. Dit dra by tot meer as ŉ vyfde van hoër seevlakke in dié eeu.\nŉ Internasional span navorsers wat foto’s analiseer wat deur ŉ Nasa-satelliet geneem is, het gesê die wêreld se gletsers het tussen 2000 en 2019 gemiddeld 267 miljard ton ys elke jaar verloor – genoeg om Switserland elke jaar onder ses meter water te dompel.\nDie verslag kom terwyl meteoroloë in Duitsland gesê het April vanjaar was die koudste in vier dekades. Duitsland het die afgelope paar jaar onstuimige weersomstandighede beleef, net soos elders in Europa. Ná ŉ winter waar die temperatuur tot onder vriespunt in Februarie geval het, het die kwikpunt tot 25,9 op 1 April gestyg voor dit vir die res van die maand met meer as 15 grade gedaal het.\nOmgewingskundiges blameer klimaatsverandering vir die skuiwe en maan regerings om meer te doen om die skade te voorkom. Onder die 2015 Parys-ooreenkoms het lande onderneem om die wêreldwye temperatuurverhoging tot minder as 2 grade Celsius te hou, en verkieslik nader aan 1,5 grade teen 2050.\nKarkas van bedreigde walvis spoel op strand uit\nAlle voorspoed en sterkte aan ‘magtige’ regerings en ander belanghebbendes; vas onder die indruk dat die gang van die natuur/ klimaat ‘beheer’ kan word deur die mens.\nSal met belangstelling dophou …


Boerekos met 'n Twist: Spons vingers/Boudoir vingers\nAs student was die verhouding van eierwit tot strooisuiker in ons koppe ingeprent oor en oor. Tot vandag is dit een van daardie resepte wat ek uit my kop kan maak. My kinders is baie lief daarvoor en die bestanddele is nie so duur, daarom maak ek dit sommer baie. Ons het “Cat’s Tongues” geleer maak vir ‘n Franse restaurant en saam met elke koppie koffie of cappuccino was hierdie koekies bedien. Dit het altyd so keurig gelyk as dit in twee kleure soos bruin en vanielje gedoen is...dan sit daar ‘n ogie in die middel! Hierdie spons vingers word as 'n sponskoek geklassifiseer!\nRaai wat is die geheim van die perfekte sponsvinger? Wel die verhouding van eierwit tot suiker! Dus maak maar ‘n knoop iewers...Die eierwitte moet presies dieselfde weeg as die strooisuiker wat jy gebruik. Eiergeel bly net so, maar die eierwit se gewig moet aangevul of afgegooi word om die 150g van die strooisuiker te ewenaar.\n4 Eierwitte (ongeveer 75g eierwitte)\n150g Koekmeel, gesif\nVersiersuiker vir bolaag\n1.Berei bakpapier met kleefwerende kos sproei voor en plaas in bakplate. Om seker te maak dat al die sponsvingers dieselfde lengte is, doen ek soos volg. Neem ‘n A4 lyntjies papier en trek met ‘n swart pen of dikpunt merker strepe van ongeveer 10cm. Plaas dit onder die bakpapier om as templaat te dien en te sien waar jy moet spuit. Hou ingedagte dat die mengsel wel effens plat gaan en jy dus voorsiening moet maak dat die koekies nie aanmekaar sal raak nie. Haal die templaat uit soos jy aanbeweeg, dit word nie saam met die baksel gebak nie. Voorverhit die oond na 180℃.\n2.Maak seker dat die bak en ook die spane waarmee jy gaan klits goed afgevee is met asyn om alle vetterigheid te verwyder. Verder MOENIE in ‘n plastiek bak ooit eierwitte styfklits nie...die eierwitte gaan nie styfklits soos dit moet nie. Plastiek stel sy eie olie vry as dit gewas word. Goed, klits die eierwitte tot effens skuimerig, voeg die kremetart by. Hou aan klits totdat die skuim ferm maar nie droog is, stywe punt stadium. Voeg al die strooisuiker by en klits totdat opgelos. Onthou om altyd kremetart by enige resep wat vra dat die eierwitte styf geklop moet word te sit. Dit verseker dat die eierwitte sy volume behou. Kremetart is ‘n suur en dit help die eier proteine stol (koaguleer), asyn of suurlemoensap sal ook werk. 3.Vou die meel en eiergeel om die beurt by die eierwitte in. Meng sagkens deur om nie die volume van die mengsel te breek nie. Plaas deeg in ‘n spuitsak met ‘n groot ronde neus en spuit vingers op voorbereide bakpapier. Om die punte op die einde mooi af te rond: spuit, lig vinnig in ‘n klein sirkel beweging. Sprinkel die vingers met ekstra strooisuiker voordat dit gebak word. Gekleurde suiker lyk ook pragtig...as jy heel feestelik voel kan 100’s ‘n 1000’s nogal mooi lyk!\n4.Bak die vingers by 180℃ 10-12 minute lank. Hou maar ‘n ogie op die koekies, want hulle word vinnig bruin van al die suiker. Indien jou oond dalk te warm gaan wees verlaag die hitte na 160℃ vir 12-15 minute...toets maar die hitte.\nBron: Annelien Pienaar, 2016, epos: boerekostwist@gmail.com\nHoeveelheid: 24 x10cm vingers.


Terapeut-kliënt verhoudings: Kan jy vriende wees?\nPasiënte het dikwels 'n ander siening van die verhouding as wat terapeute doen\nKliënte ontwikkel dikwels 'n noue verhouding met terapeute . In die behandelingsessies sit hulle immers in 'n kamer wat baie persoonlike vakke bespreek, maar maak dit pasiënte en terapeute vriende? Sommige mense dink beslis dat dit wel gedoen word, maar terapeute is opgelei om nie hul verhoudings met kliënte op so 'n manier te beskou nie.\nDie feite oor die terapeut-kliënt verhouding\nPsigoterapie is noodsaaklik 'n ongebalanseerde verhouding.\nU, die kliënt, maak oop, en die terapeut doen dit gewoonlik nie. Dit is nodig om uitsluitlik op u probleme te fokus. Hoe kan vertroue ontwikkel in so 'n eensydige verhouding? Aangesien die terapeut nie byna soveel bekend is nie, sal jy hopelik die terapeut as 'n veilige, omsigtige luisteraar sien wat toegewyd is om jou te help om jou probleme uit te vind, nie die terapeut nie.\nVriendskap, aan die ander kant, is inherent tweeledig. In die meeste verhoudings open ons geleidelik op soos die ander persoon ook oopmaak. As jou vriend ken ek baie dinge oor jou, en jy ken baie dinge oor my. Ons het gewoonlik gedeelde ervarings buite om in 'n kamer te sit en te praat.\nTerapie kan beslis 'n vriendelike verhouding wees, afhangende van die betrokke persoonlikhede en die teoretiese oriëntering van die terapeut. Histories het sekere psigoanalitiese georiënteerde terapeute moeite gedoen om nie enige aspek van hulself aan hul pasiënte te openbaar nie.\nHulle het geglo dat dit die pasiënt se reaksies sal beïnvloed op 'n onbehulpsame wyse, bekend as oordrag . Die meeste kontemporêre psigoanaliste en terapeute erken egter dat hulle altyd aspekte van hulself openbaar. Die terapeut se doelwit is om nie sy persoonlikheid weg te steek nie, maar om die soort verhouding te bevorder wat die volle bespreking en verkenning van al die reaksies tussen die terapeut en pasiënt moontlik maak.\nHoekom jou terapeut kan nie jou vriend wees nie\nJou terapeut sal waarskynlik nie jou vriend wees nie, want dit sal skep wat 'n dubbele verhouding genoem word . Dubbele verhoudings vind plaas wanneer mense terselfdertyd in twee baie verskillende tipes verhoudings verkeer. Die meeste dubbele verhoudings is oneties in terapie. Byvoorbeeld, dit is oneties vir 'n terapeut om 'n goeie vriend of familielid te behandel. Dit is ook oneties dat 'n terapeut 'n seksuele verhouding met 'n kliënt het.\nEen van die probleme met dubbele verhoudings is dat 'n probleem in een verhouding, soos 'n vriendskap of 'n seksuele verhouding, dan probleme in die terapieverhouding kan veroorsaak. As jy vir my kwaad is omdat ek nie jou partytjie bygewoon het nie, sal dit moeilik wees om in terapie oop te maak. Benewens 'n dubbele verhouding, gebruik seksuele verhoudings met kliënte die krag wat inherent is aan die eensydige aard van die terapieverhouding. Sulke verhoudings is op verskeie gronde oneties.\nKan my terapeut my vriend wees as ek klaar is met terapie?\nAlhoewel dit nie algemeen is nie, kan 'n vriendskap ontwikkel as jy klaar is met terapie. Etiese riglyne word egter om verskeie redes frons, insluitende die idee dat die oordrag aspekte van die verhouding en die kragwanbalans wat in terapie gevorm word, nooit heeltemal verdwyn nie.\nAs jy tans in terapie is, verwag jou terapeut om iemand te wees wat maklik is om te praat. As hy of sy vriendelik is, kan dit 'n ekstra bonus wees. Maar onthou dat terapie nie dieselfde is as 'n vriendskap nie. Deur voordeel te trek uit die persoonlike en professionele verhouding wat in terapie ontwikkel, sal jy beter in staat wees om die veranderinge wat jy in jou lewe streef, te maak.


3 Bedroom House for sale in Mookgophong (Naboomspruit) | T1461090 | Private Property\nBack to Mookgophong (Naboomspruit) Property For Sale > Limpopo > Bela-Bela and Bushveld > Mookgophong (Naboomspruit) > Mookgophong (Naboomspruit) > T1461090\nDeftige drie slaapkamer huis in Naboomspruit\nIdeale aftree geleentheid en ook die perfekte tuiste vir 'n plaas eienaar wat wil intrek dorp toe! Lieflike groot erf met baie vrugte bome. Hierdie huis het drie ruim skaapkamers, die hoofslaapkamer het 'n vol en-suite badkamer en 'n lugreëling. Die sitkamer se ingeboude kaste is baie spesiaal, die eetkamer het 'n baie besonderse drankkabinet. Die kombuis is ruim met baie kaste en plek vir 'n groot dubbeldeur yskas. Die opwas en waskamer is appart en baie gerieflik vir enige huishouding. Hier is drie motor huise, skadunet afdak vir drie voertuie met netjiese palveisel voor die motorhuise. Die grasdak lapa is die lekkerste onthaal area vir vriende en gaste. Met die watertenk, druk pomp en sterk standhoudende boorgat is hier altyd water, dus is hier geen munisipale water rekening nie. Die karavaan afdak is stewig en daar is baie spasie vir nog 'n waentjie ook. Hierdie eiendom word baie goed versorg en instand gehou en is net reg vir intrek! Kontak my vandag nog vir 'n afspraak.


Kaap skud vere reg vir nuwe LP’s | Maroela Media\nKaap skud vere reg vir nuwe LP’s\nDie parlement is besig om sy vere reg te skud vir die nuwe groep parlementslede wat dié naweek in die Moederstad gaan aankom vir die aanvang van die sesde demokraties verkose parlement se vyfjaartermyn.\nVerwers en skoonmakers werk onverpoos om alles spiekeries te kry vir die aankomelinge wat aanvanklik in hotelle gehuisves gaan word tot die huisvesting in die drie parlementêre dorpies waar LP’s en amptenare goedkoop basiese huisvesting kry – Akasiapark, Pelican Park en Laboria Park – toegewys is.\nMaandag gaan ŉ dag van oriëntasie, die neem van foto’s en die invul van vorms wees vir die LP’s – die nuwes asook diegene wat terugkeer vir ŉ verdere termyn.\nDis ŉ groot gebouekompleks om jou weg deur te vind en die eerste paar weke van ŉ nuwe parlementstermyn lewer maar altyd ŉ paar LP’s op wat ietwat verdwaas en verlore soek na vergaderlokale in die soms Bisantynse opset.\nDinsdag gaan partykoukusse die eerste keer vergader. Taktiek, werkswyse, etiket en parlementêre gebruike sal aan nuwe LP’s verduidelik word terwyl sommige partye hul nuwe swepe sal aanwys.\nWoensdag kom die Nasionale Vergadering die eerste keer byeen. Hoofregter Mogoeng Mogoeng sal elke LP insweer (dit neem lank – hulle staan gewoonlik in groepe van tien voor die speakerstoel en lê hul ampseed in ŉ kakofonie van gelyktydige klank af).\nDaarna sal Mogoeng die verkiesing van die speaker hanteer. Nadat die speaker verkies is, verlaat hy die lokaal uit respek vir die skeiding van magte tussen die geregtelike, uitvoerende en wetgewende gesag. Die nuwe speaker hanteer daarna eers die verkiesing van die nuwe adjunkspeaker en dan die verkiesing van die nuwe president.\nEnige van die 400 lede van die Nasionale Vergadering kan as president genomineer word. As daar meer as een nominasie is, word die president deur middel van geheime stemming verkies – wat met die verkleinde ANC-meerderheid dalk net meer drama as in die verlede kan oplewer.\nNadat die president verkies is, word elke politieke party die geleentheid gegee om ŉ woord van gelukwensing te spreek voordat die Nasionale Vergadering verdaag.\nDie nuwe president word Saterdag 25 Mei op Loftus Versfeld in Pretoria ingehuldig. Die aankondiging van die kabinet word op 26 of 27 Mei verwag, hoewel daar geen wetlike afsnypunt daarvoor is nie.\nBoer en tuinier op plaas oorval, aangerand\nDie gebeure in Kaapstad laat my koud. Daar is 23 miljoen mense wat verkies het om nie deel van die klugspel te wees nie.\nDaar sal baie geld gespaar kan word as Suid-Afrika net een hoofstad het…\nDie proses van Orientasie neem nie in alle gevalle net een dag nie! Orientasie en inburgering in die gestoeltes van die Groot P/ment kan soms ‘n sitting of twee neem. Elke parlementslid maak meer as R1 miljoen per jaar sonder die byvoordele van behuising rondrits/vlieg (hopelik met ons eie bank-rot SAL) ens ens. Die kossies in groot tent is ook nie te versmaai nie. Hopelik geniet die ou spulletjie dit vir die volgende 5 jaar terwyl die stemvee voortploeter in die 25 jaar oue demo-crazy!\nLos hierdie geldvermorsing en gee aandag aan misdaad en werkskepping\nWie de hel is hulle dat alles vir hulle spiekeries gekry moet word. Al die staats geboue val uitmekaar en dienslewering is pateties, maar die spul idiote moet alles reg wees.


Die duiwel se aktiwiteite sover dit die gelowige aanbetref. Deel drie - dieskrifte.org\nChristelike leefwyse, Christelike Leerstellings, Heiligmaking\nDesember 18, 2017 Vic\nNoudat ons ‘n behoorlike agtergrond ten opsigte van die duiwel se aktiwiteite in die vorige twee artikels weergegee het, kan ons nou ‘n studie van die Here Jesus Christus se versoeking in die woestyn doen, om sodoende ‘n beter idee te kry van hoe Satan te werk gaan wanneer hy poog om iemand met sonde te verlei. Die Skrifte stel dit baie duidelik dat die versoeking van Christus, deur die duiwel, binne die raamwerk van God se wil, plaasgevind het. Maar voordat daar enigsins oor hierdie feit uitgebrei word, gaan die betrokke teksgedeelte eerstens aanhaal en dan bespreek word.\nLuk 4:1 “En Jesus het vol van die Heilige Gees teruggekeer van die Jordaan af, en is deur die Gees in die woestyn gelei, 4:2 waar Hy veertig dae lank deur die duiwel versoek is; en Hy het niks geëet in dié dae nie; en toe hulle verby was, het Hy naderhand honger geword.”\nOpmerking: Dit is opmerklik dat dit die Heilige Gees was wat die Here in die woestyn in gelei het en waar Satan Hom sou versoek. Indien mens Mat. 4:1 hierby voeg, blyk dit duidelik dat die Heilige Gees die Here Jesus in die woestyn in gelei het met die uitsluitlike doel om daar deur die duiwel versoek te word.\nMat 4:1 “Toe is Jesus deur die Gees weggelei die woestyn in om versoek te word deur die duiwel.”\nIn Markus 1:12 word dit gestel dat die Here deur die Heilige Gees in die woestyn in gedryf is.\nMar 1:12 “En dadelik het die Gees Hom uitgedryf in die woestyn.”\nDit kan dus met sekerheid gestel word, dat God, sowel as Satan, by die Here Jesus Christus se versoeking in die woestyn betrokke was. Die Bybel stel dit egter duidelik dat God niemand met sonde versoek nie.\nJak 1:13 “Laat niemand, as hy in versoeking kom, sê: Ek word deur God versoek nie. Want God kan deur die kwaad nie versoek word nie, en self versoek Hy niemand nie.”\nMaar God het egter toegelaat dat Sy Seun deur Satan versoek word, omrede God sodoende wou demonstreer dat die Here Jesus Christus absoluut sondeloos was, en dus aan die vereiste van sondeloosheid voldoen het, sodat Hy in die plek van die sondige mensdom kon sterwe. In teenstelling met God se doelstellings, wat absoluut geregtig was, was die duiwel se doelstelling ten alle tye gewees om die Here Jesus Christus so ver te kry, om van God se wil (waarvoor die Here Jesus Christus aarde toe gekom het) af te wyk, en om Hom so ver te kry om onafhanklik van die Vader en Sy wil op te tree, en as God self, onafhanklik van God die Vader op te tree, deur om ‘n weg tot glorie te volg wat Sy leiding, smarte en vernedering van Sy kruisdood sou omseil. Die duiwel se bose doelstellings weerspieël dus sy bose karakter!\nAlhoewel die Bybel hoofsaaklik op drie van die Here se versoekinge klem lê, beteken dit geensins dat hierdie drie versoekinge die enigste versoekinge is wat die Here tydens Sy veertig daelange verblyf in die woestyn beleef het nie.\nBostaande teksgedeelte stel dit baie duidelik, dat die Here Jesus die hele 40 dae tydperk deur Satan versoek was. Slegs die laaste drie versoekinge is deur die Heilige Gees gekies om in die Skrifte opgeneem te word. Ek is van mening dat die Heilige Gees slegs die laaste drie versoekinge van Christus laat opteken het, omrede hierdie spesifieke drie versoekings die drie areas weergee wat die duiwel gebruik om die mensdom (insluitende gelowiges) te versoek, naamlik die begeertes van die vlees; die begeertes van die oë, asook die grootsheid (spog, grootpraat, eiewaan, roem, hoogmoedigheid en trots om maar ‘n paar te noem) van die lewe. (meer hieroor later) En dit is waarom die Apostel Johannes ons ernstig vermaan om nie hierdie bose wêreld/kosmos, of die dinge wat in die wêreld is, lief te kry nie.\nDie Here Jesus is op alle punte waardeur die mens versoek kan word versoek:\nIn Heb 4:15 sien ons dat die Here Jesus Christus op alle punte, net soos ons, versoek is, maar sonder sonde.\nHeb 4:15 “Want ons het nie ‘n hoëpriester wat nie met ons swakhede medelye kan hê nie, maar een wat in alle opsigte versoek is net soos ons, maar sonder sonde.”\nBostaande teksgedeelte stel dit baie duidelik dat die Here Jesus Christus, as die God-Mens, in alle opsigte net soos ons versoek is. Sy versoeking het egter nie vanuit Sy sonde natuur voortgespruit nie, (Jesus Christus is sondeloos en derhalwe beskik Hy nie oor ‘n sonde natuur nie.) maar Hy is egter ten opsigte van Sy menslike natuur versoek. Omrede die Here Jesus ‘n volledige menslike natuur by Sy Godheid gevoeg het, het Hy as mens, net soos enige ander mens, ook oor sekere menslike behoeftes beskik. Hy het fisies honger geword, dors geword, en selfs moegheid ervaar en het boonop ook slaap benodig. Net soos enige ander mens, het Hy ook die begeerte gehad om sosiaal deur ander mense aanvaar te word, en net soos ons, het Hy ook oor ‘n God bewussyn beskik. Die Here Jesus het dus, net soos enige ander mens, oor ‘n fisiese, geestelike, asook ‘n siel dimensie beskik waarin die begeerte tot sosiale aanvaarding gesetel is. Dit is juis op hierdie spesifieke punte waar Satan die mensdom versoek. (insluitende die Here Jesus)\nWat ‘n in diepte studie van Satan se versoeking van die Here Jesus Christus sal openbaar, is die feit dat Satan se versoeking van Jesus Christus, spesifiek so uitgewerk is, om presies by die Here Jesus Christus se Persoon en omstandighede in te pas. Die Here Jesus Christus se Persoon en omstandighede was van so ‘n aard dat die duiwel nie enige ander mens met presies dieselfde versoekinge kon versoek nie. (Hierdie feit is ‘n baie mooi illustrasie van hoe die duiwel ‘n spesifieke persoon, en daardie persoon se gegewe omstandighede, deeglik in ag sal neem, alvorens hy sy plan sal uitwerk.) Slegs die God-Mens, die Here Jesus Christus, (volkome God en volkome mens) was in ‘n posisie, en het oor die vermoeë beskik, om klippe in brood te verander. Geen ander mens beskik oor hierdie vermoeë om klippe in brood te verander nie, en derhalwe sou dit vir die duiwel sinneloos wees om enige ander mens op presies dieselfde wyse te versoek. Slegs Christus, en nie enige anders mens (insluitende ons) kon van die tempel se dak afspring sonder om iets oor te kom nie. Slegs die Here Jesus Christus (nie ons nie) kan verwag om al die koninkryke as besitting te ontvang. Vanuit bostaande feite is dit baie duidelik, dat Satan sy planne om Christus te versoek so uitgewerk het, sodat daardie versoekinge presies by Christus se Persoon en spesifieke omstandighede ingepas het. Op dieselfde wyse sal die duiwel ook ons, as individuele persone, (wat ons eiesoortige persoonlikhede insluit) asook ons individuele omstandighede (wat alles van mekaar verskil) in ag neem alvorens hy beplan om ons te versoek. Onthou die duiwel, en sy engele, het al ‘n paar duisend jaar tot hulle beskikking gehad om die mensdom te bestudeer, en hulle weet presies hoe die meeste van ons op enige gegewe situasie sal reageer en optree. Hy sal boonop nie skroom om hierdie magdom van data en kennis teen ons te gebruik nie! In teenstelling met ons, kon Satan nie die Here Jesus Christus op enige persoonlike swakpunt of sondige neiging versoek nie, want die Here het nie swakpunte nie (Hy is immers almagtig) en Hy beskik ook oor geen sonde natuur wat teen Hom gebruik kan word nie (Hy is immers volkome heilig.) Boonop is Hy alwetend en weet dus vooraf die verwoestende gevolge van sonde. As God die Almagtige, beskik die Here oor geen swakpunte nie, maar ons, as Sy skepsele, is nie almagtig, (wat die druk van enige versoeking kan weerstaan) alwetend (wat die verwoestende gevolge van sonde vooraf weet, asook die duiwel se slinkse planne vooraf volledig ken.) of sondeloos nie en derhalwe is dit moontlik vir Satan om ons suksesvol te versoek.\nSoos reeds aan die begin van hierdie studie duidelik gestel is, was dit God wat die Here Jesus Christus woestyn toe gely het om daar deur Satan versoek te word, sodat Hy sodoende kon demonstreer dat die Here Jesus Christus absoluut sondeloos was en dus as sondeoffer in ons plek kon dien. Derhalwe is dit noodsaaklik om die drie spesifieke versoekings hier aan te haal en dit kortliks te bespreek.\nDie versoeking om klippe in brood te verander:\nMat 4:1 “Toe is Jesus deur die Gees weggelei die woestyn in om versoek te word deur die duiwel. 4:2 En nadat Hy veertig dae en veertig nagte gevas het, het Hy naderhand honger geword. 4:3 En die versoeker het na Hom gekom en gesê: As U die Seun van God is, sê dat hierdie klippe brode word.”\nOpmerking: Die duiwel was bewus van die feit dat die Here Jesus die Seun van God was. (en dus God Self was) Die duiwel het egter gepoog om Christus so ver te kry, om in onafhanklikheid van God die Vader, en Sy wil vir die Seun, (wat die vernedering en smarte van die kruis insluit) op te tree. Derhalwe het Satan met die wete dat die Here 40 dae sonder kos was, en baie honger moes wees, die Here se hongerpyne teen Hom as wapen gebruik om die Here so ver te kry om onafhanklik van die Vader, en Sy wil vir die Seun, op te tree, deur Jesus Christus so ver te kry om van Sy Goddelike almag gebruik te maak, en daardeur die klippe in brood te verander en sodoende Sy hongerpyne te stil. Dit is nie noodwendig ‘n sonde om hongerpyne deur kos, wat op ‘n eerlike wyse bekom is, te bevredig nie, maar net soos wat die manna in die woestyn op God se tydsberekening, en op Sy wyse, aan die volk Israel voorsien was, net so moes die Here Jesus Christus se voedsel, ook op die Vader se tydsberekening en wyse bekom word. Vir die Here Jesus om die klippe in brood te verander (iets wat Hy as God baie maklik kon doen) was om in afhanklikheid van Sy Vader se wil op te tree. Alhoewel die Here Jesus Christus tot die uiterste toe honger was, sou Hy nooit in onafhanklikheid van Sy Vader, en buite die Vader se wil, eet (of enige iets anders doen) nie. Satan se doelstelling was dus nie om die Here Jesus hoofsaaklik van letterlike brood te weerhou nie, maar hy wou die Here Jesus so ver te kry om onafhanklik, en buite die wil van die Vader vir Hom, op te tree.\nNet so versoek Satan nog steeds gelowiges vandag, en hy poog nog steeds daarin om ons so ver te kry om eerder sake in ons eie hande te neem, instede daarvan om onsself aan God, en Sy wil vir ons, te onderwerp en op Hom alleenlik vir die nodig leiding, voorsiening en uitkoms te vertrou. Net omrede iets nie op sigself verkeerd is, of op ‘n eerbare, en wettige wyse, bekom kan word, beteken geensins dat dit noodwendig die Vader se wil vir ons is nie! Om in teenstryd met God se geopenbaarde wil vir ons op te tree, word dan sonde in ons. Slegs dade wat binne die raamwerk van God se wil, en tydsberekening, en wat op grond van God se genade, deur geloof, en tot eer van God, in en deur die krag van die Heilige Gees verrig is, is by God aanvaarbaar. Alle dade (insluitende goeie dade) wat God buite rekenskap hou, en wat nie in afhanklikheid van Hom, en in Sy krag, en binne die raamwerk van Sy wil en tydsberekening, en tot Sy eer gedoen is nie, kan as goddeloosheid omskryf word. Derhalwe is dit van uiterste belang om in die Here en Sy woord te bly. Onthou die Here se vermaning:\nJoh 15:3 “Julle is alreeds rein deur die woord wat Ek tot julle gespreek het. 15:4 Bly in My, soos Ek in julle. Net soos die loot geen vrug kan dra van homself as dit nie in die wynstok bly nie, so julle ook nie as julle in My nie bly nie. 15:5 Ek is die wynstok, julle die lote. Wie in My bly, en Ek in hom, hy dra veel vrug; want sonder My kan julle niks doen nie.”\nDie Bybel word nie verniet die lig vir ons pad genoem nie, omrede die Bybel as God se woord, nie van Sy Persoon, en werke, geskei kan word nie.\nPsa 119:105 “U woord is ‘n lamp vir my voet en ‘n lig vir my pad.” (Hou egter in gedagte dat ons optrede altyd binne die raamwerk van die dispensasie waarin ons onsself bevind moet plaasvind. Ons lewe nou tydens die dispensasie van Genade, ook bekend as die dispensasie van die Kerk. Om die vereistes van vorige of latere dispensasies, wat nie op die dispensasie van die Kerk van toepassing is nie, oor te bring en op die dispensasie van die Kerk van toepassing te maak, kom op ‘n ernstige mistasting neer en sal erge verwarring en selfs dwaallering tot gevolg hê.) Onthou, ons behoort ten alle tye in afhanklikheid van God, en op Sy tydsberekening, op te tree. Net soos wat Satan die Here versoek het om in onafhanklikheid van die Vader, en Sy wil vir Hom op te tree, net so sal hy ons versoek om ook in onafhanklikheid van ons hemelse Vader en buite Sy wil en tydsberekening vir ons op te tree. Hou in gedagte, dat die duiwel gelowiges ook net so sal versoek, maar hy sal hulle op ander punte (veral hulle swakpunte) versoek en sal sy metodes by elke gelowige se eiesoortige persoonlikheid en omstandighede aanpas.\nJesus Christus se reaksie op die versoeking om klippe in brode te verander:\nMat. 4:4 Maar Hy antwoord en sê: Daar is geskrywe: Die mens sal nie van brood alleen lewe nie, maar van elke woord wat deur die mond van God uitgaan.”\nOpmerking: Die Here het die duiwel se versoeking vanuit die Skrifte beantwoord, deur om Deut 8:3 aan te haal wat soos volg lees:\nDeu 8:3 “En Hy het jou verootmoedig en jou laat honger ly en jou die manna laat eet wat jy en jou vaders nie geken het nie, om aan jou bekend te maak dat die mens nie van brood alleen lewe nie, maar dat die mens lewe van alles wat uit die mond van die HERE uitgaan.”\nDit is opmerklik dat die Here nie die noodsaaklikheid van fisiese voedsel ontken het nie, maar Hy het egter ‘n baie hoër motivering, asook die werklike grondslag van die lewe, naamlik die wil van God, soos wat dit in die Skrifte opgeteken staan, aan die duiwel voorgehou. Dit is dus baie belangriker om die Here se woord, soos wat dit in die Skrifte opgeteken staan, te gehoorsaam as wat dit is om vleeslike behoeftes te bevredig. Indien mens Joh. 4:31-34 saam met bostaande teksgedeelte bestudeer, sien mens hoe die Here hierdie waarhede op ‘n praktiese wyse uitgeleef het toe Hy die sondige Samaritaanse vrou by die put van Jakob ontmoet het.\nJoh 4:6 “En die fontein van Jakob was daar. Jesus het toe, omdat Hy moeg was van die reis, somaar by die fontein gaan sit. Dit was omtrent die sesde uur. 4:7 Daar kom ‘n vrou uit Samaría om water te skep. Jesus sê vir haar: Gee vir My water om te drink— 4:8 want sy dissipels het na die stad gegaan om voedsel te koop.”\nIn vers 31 sien ons hoe Sy dissipels met die voedsel teruggekeer het, en hoe hulle daarop aangedring het dat Hy ‘n stukkie moes eet.\nJoh 4:31 “En intussen het sy dissipels by Hom aangedring en gesê: Rabbi, eet. 4:32 Maar Hy sê vir hulle: Ek het voedsel om te eet waar julle nie van weet nie.”\nDie dissipels se logiese reaksie was om te dink dat iemand anders vir die Here kos gebring het. Hulle het nie verstaan dat die Here die uitvoering van die Vader se wil, soos wat dit in die Skrifte opgeteken staan, as baie belangriker, en ook as ‘n baie hoër motivering as fisiese brood, asook die bevrediging van fisiese behoeftes beskou het.\nJoh 4:33 “Die dissipels sê toe vir mekaar: Het iemand dan vir Hom ete gebring? 4:34 Jesus sê vir hulle: My voedsel is om die wil te doen van Hom wat My gestuur het en om sy werk te volbring.”\nDie duiwel versoek nog steeds gelowiges om die bevrediging van hulle fisiese behoeftes die hoofdoel in hulle lewens te maak, instede daarvan om God en Sy wil vir hulle, die hoof prioriteit in hulle lewens te maak.\nLuk 12:28 ” As God dan die gras van die veld wat vandag daar is en môre in ‘n oond gegooi word, so beklee, hoeveel meer vir julle, kleingelowiges! 12:29 Julle moet ook nie soek wat julle sal eet of wat julle sal drink nie, en julle nie ongerus maak nie; 12:30 want al hierdie dinge soek die nasies van die wêreld, en julle Vader weet dat julle hierdie dinge nodig het. 12:31 Maar soek die koninkryk van God, en al hierdie dinge sal vir julle bygevoeg word.”\nIn hierdie opsig dien die Here as perfekte voorbeeld aan ons. Dit was ten alle tye die Here Jesus Christus se hoof prioriteit en begeerte om Sy Vader se wil uit te voer.\nFil 2:6 “Hy, wat in die gestalte van God was, het dit geen roof geag om aan God gelyk te wees nie, 2:7 maar het Homself ontledig deur die gestalte van ‘n dienskneg aan te neem en aan die mense gelyk geword; 2:8 en in gedaante gevind as ‘n mens, het Hy Homself verneder deur gehoorsaam te word tot die dood toe, ja, die dood van die kruis.”\nJesus Christus het nooit van Sy sentrale doel, naamlik om die Vader se wil te doen, afgewyk nie. Hier was ‘n man wat ten alle tye die opperste heerskappy en wil van God eerbiedig het. Hy wat self God (en dus gelyk met God) was, kon van alle mense, op die reg om Sy eie wil uit te voer, aanspraak maak. In teenstelling met ons, wat maar net geskape wesens is, en wat gestreef het om soos God te word, het Hy vrywilliglik gekies om aan Sy Vader se wil onderdanig te wees, en het nooit oplossings van Sy eie, buite God se wil, bewerkstellig nie. Hy het ten alle tye gekies om met Sy hele Wese op Sy hemelse Vader te vertrou. Net so behoort alle gelowiges ook te doen!\nNog ‘n feit wat ons ingedagte moet hou, is die feit dat indien die Here die duiwel se versoek om die klippe in brood te verander sou eerbiedig, dit sou beteken dat Hy die duiwel gehoorsaam en eerbiedig, in stede daarvan om Sy hemelse Vader en Sy woord te eerbiedig. Dit sou beteken dat die Here Jesus Christus op ‘n subtiele wyse die duiwel dien. Dieselfde beginsel geld vir ons. Ons is veronderstel om die Here se woord te eerbiedig en op God en Sy wil vir ons lewens te vertrou. Ons moet nooit die duiwel se ingewings of influisteringe gehoorsaam nie, en dit maak nie saak hoe heilig, reg of voordelig dit mag voorkom nie. Ons aanbid en dien nie die duiwel nie, en derhalwe is dit ons plig om slegs God, en Hom alleenlik, en Sy woord aan ons, (die Bybel) te eerbiedig. Om hierdie rede moet gelowiges nie toelaat dat die duiwel, ons sonde natuur/die vlees, of die wêreld/kosmos ons voorsê hoe, en wat, ons moet doen nie en dit maak nie saak hoe reg of mooi so ‘n bevel ook al mag klink nie. Ons moet slegs God en Sy opdragte aan ons eerbiedig en gehoorsaam. Soos reeds vroeër in hierdie studie genoem is, is die bevrediging van vleeslike behoeftes nie opsig self sonde nie. Hou in gedagte dat Satan nie ‘n openlike bose daad, as versoeking, voor die Here Jesus gehou het nie, maar ‘n liggaamlike behoefte, wat as dit nie bevredig sou word nie tot fisiese dood sou lei. Dit bly egter ‘n sonde om enige behoefte op grond van Satan se voorstelle te gehoorsaam. Die einddoel wat die duiwel, die sonde natuur of die wêreld/kosmos aan ons mag voorhou mag dalk mooi en reg wees, maar die wyse waardeur so iets dan bekom sou word is verkeerd. Die einddoel of resultaat regverdig nooit die metode nie! Dit is altyd ‘n sonde om die duiwel te gehoorsaam, hom te aanbid, en/of om God se wil vir ons lewens te weerstaan. Mens mag nooit enige behoefte (maak nie saak hoe eerbaar of noodsaaklik dit mag voorkom nie) op ‘n oneerlike of sondige wyse of metode bevredig nie.\nTer Afsluiting: Omrede hierdie artikel alreeds te lank is, gaan ek dit hier afsluit en in die volgende artikel met hierdie studie voortgaan. Wat die inhoud van hierdie studie aanbetref, is dit altyd belangrik dat ons as gelowiges die versoeking weerstaan om slegs te lewe om ons vleeslike, asook tydelike behoeftes te bevredig. Dit is nie raadsaam om altyd die maklikste uitweg, wat ons op die weg van persoonlike gemak en sekuriteit (persoonlik sowel as finansieel) lei, na te streef nie. Instede daarvan om die maklikste uitweg na te streef, behoort ons eerder God, en Sy wil vir ons lewens, asook Sy woord aan ons (Die Bybel) te eerbiedig. (maak nie saak hoe moeilik of ongewild so ‘n keuse dalk aan ander mag voorkom nie.) Dit beteken dat God, en Sy geopenbaarde wil, soos wat dit in die Bybel opgeteken staan, en wat gemeenskap met God, heiligmaking, asook getroue dissipelskap, wat die verspreiding van die Evangelie, asook ‘n lewe van praktiese geregtigheid, insluit die hoof prioriteite in ons lewens moet wees. Dit beteken ook dat God, en Sy wil vir ons, (soos wat dit in die Bybel opgeteken staan) ten alle tye voorrang oor ons eie behoeftes en begeertes moet geniet. Om God te gehoorsaam is selfs belangriker as om fisies in aan die lewe te bly. En dit geld veral in tye van versoeking wanneer die begeerte groot is om ons lewens ten koste van gehoorsaamheid aan God se woord te bewaar.\nMar 8:35 “Want elkeen wat sy lewe wil red, sal dit verloor; maar elkeen wat sy lewe om My ontwil en om die evangelie ontwil verloor, hy sal dit red.\nJoh 12:24 “Voorwaar, voorwaar Ek sê vir julle, as die koringkorrel nie in die grond val en sterf nie, bly dit alleen; maar as dit sterf, dra dit veel vrug. 12:25 Wie sy lewe liefhet, sal dit verloor; maar wie sy lewe haat in hierdie wêreld, sal dit bewaar vir die ewige lewe. 12:26 As iemand My dien, laat hom My volg; en waar Ek is, daar sal my dienaar ook wees; en as iemand My dien, sal die Vader hom eer.”\nHierdie taak mag dalk onmoontlik voorkom, maar onthou: “Die Gees van God; gebruik die Woord van God; in die kind van God; om die wil van God te doen; en dit alles deur die instaatstellende krag van God; tot die heerlikheid van God en die seën van ander mense om ons.” Sonder die instaatstellende krag van die Heilige Gees sou ons nooit hierdie hoë ideale kan uitleef nie, en daarom het alle wedergebore gelowiges eenmalig die Heilige Gees met wedergeboorte ontvang!\nMens kan nooit enige menslike behoefte, maak nie saak hoe nodig, reg of eerbaar so ‘n behoefte of begeerte mag voorkom, op ‘n oneerlike of sondige wyse of metode bevredig nie. Ons kan verseker wees, dat die duiwel op subtiele wyses aan ons dinge sal voorhou, wat opsigself nie sondig mag wees nie, maar wat sou beteken dat ons hom gehoorsaam instede daarvan dat ons ten alle tye slegs God en Sy woord aan ons (die Bybel) moet gehoorsaam. Onthou, die einddoel of resultaat regverdig nooit die wyse of metode wat gebruik word om daardie einddoel of resultaat te bekom nie! Selfbehoud moet nooit ten koste van God en Sy wil geskied nie, want die duiwel sal ons heel waarskynlik in hierdie area van ons aardse bestaan versoek! (ek glo soos wat sake in ons land, en in die wêreld, stelselmatig versleg, al hoe meer gelowiges spesifiek op hierdie punt, versoek gaan word!) Mag die Here die oë van ons verstand verlig, sodat ons ten alle tye, alles tot eer van Sy heilige Naam en wil sal doen! Ja, dit mag dalk opofferings vereis, maar die loon sal op die ou einde van die dag buite proporsie groot wees! (Lees gerus ook die artikels “die Gelykenis van die ponde”; “Gelowiges se werke gaan beoordeel word” asook “Hindernisse wat toegewyde dissipelskap verhinder”)\nbrodedie duiweldie versoeking in die woestynJesus se versoekingklippeklippe in brodeversoeking\nVorige artikelHindernisse wat toegewyde dissipelskap verhinderVolgende artikelDie duiwel se aktiwiteite sover dit die gelowige aanbetref. Deel 4


Net ’n miljoen\nJY LEES NOU Net ’n miljoen\nOnlangs sê ’n kennis effe wysneusig: “Ek het op die sakeblad van ’n koerant gelees ’n miljoen rand is vandag nie meer geld nie.”\nEk het haar so sit en betrag: Iemand wat beslis nie oor ’n tekort aan geld kan kla nie, ook nie ’n tekort aan avontuur van allerlei aard nie, met ’n goeie loopbaan, mooi juwele en ontwerpersklere ... en gewonder wat sy in háár idioom as “geld” sou beskou.\nEk sou my tuinman graag vra wat hy van só ’n stelling sou dink. Maar ek weet hoe hy in die lug sal spring as hy R1 miljoen in die Lotto wen, waarvoor hy gereeld elke Saterdag ’n kaartjie koop. Ek weet hoe ék in die lug sal spring.\nEk dink ook nie enigiemand in my straat sal ’n “gelukkie” van R1 miljoen weier nie, en hulle is nie juis arbeidersklas nie. Daarby wil sommige van hulle nie eens ‘n bydrae gee vir die getroue straatwag nie, want hulle reken (op Engels) die fooi van R300 per maand “is not value for money”.\nWant die waarde van geld is relatief: ’n Britse sokkerster wat £24 miljoen per jaar verdien, sal seker sê R1 miljoen is “nie geld nie”. Maar gaan vra hom maar soveel vir jouself of ’n goeie saak, en kyk of hy dit vir jou sal gee. Maar ek gun die groot entrepreneurs hul geld. Hulle skep vir ander werk, van ingenieurs tot kunstenaars tot gewone arbeiders. Ek het ook min erg aan politici en popsterre wat hulle dan so danig oor die armes besorg maak. Maar om in clichés te praat: Die oorgrote meerderheid van die wêreld se mense sal nooit R1 miljoen besit nie. Dis totaal buite die raamwerk van hul denke. Aan die ander kant: Ek sal dit in een middag uitmors, ’n groot deel daarvan op ’n Mercedes S500 coupé, ’n vliegkaartjie eersteklas rondom die wêreld, ’n paar Armani-pakke, Gucci-skoene, Lanvin-hemde en jeans, en ’n deposito op ’n klein strandwoonstel. Alles lekker goed, en dan is R1 miljoen dalk te min.\nEk wonder wat sou Jesus vandag met R1 miljoen gemaak het. Die antwoord is nie so eenvoudig nie, want Hy het nie in vodde rondgeloop nie, maar ’n kosbare kleed gedra, aaneen geweef, waaroor soldate die lot gewerp het. Hy was ’n gesogte gas by maaltye, en Hy het gesien hoe mense bo hul vermoëns leef, vandaar die gelykenis van die man wat ’n huis gebou en die bouery moes stop omdat hy dit nie kon betaal nie. Dalk het Jesus self die skrynwerk aan so ’n huis gedoen. Ek glo ook nie Hy het sy ambag gratis beoefen nie, maar ’n billike prys gevra.\nMaar ’n miljoen as geskenk? Wel, Hy het Hom baie min aan besittings gesteur, en Hom vervies vir die een wat by Hom kom kla het oor sy erfenis. Maar ek glo nie Hy sou op die markplein vir die armes gaan staan en geld rondstrooi het nie. Hy sou dit, ironies, waarskynlik aan Judas die beursdraer gegee het om te “bestuur” en versigtig uit te deel. Dit laat ’n mens verder dink, veral oor Judas se moderne verskynings.\nGeld is op sy beste gevaarlik ... maar nodig. Dis alles ’n kwessie van balans, soos die meeste besonderse dinge in die lewe. Ouderdom byvoorbeeld: ’n Byna 90-jarige het die ander dag vir my gesê ek is “nog jonk”! Die liefde vra balans. Gesondheid beteken nie altyd blakendheid nie, maar genoeg energie en liggaamlike krag om elke dag deur te sien. Geloof vra nie dat die Here die Drakensberge versit omdat jy nie van berge hou nie, maar dat Hy jou hand oor die berg sal vat.\nEn ’n miljoen rand? Wel, mors dit uit of begrawe dit en dink dis niks ... of besef dat dit beperkings het. Jy kan seks koop, maar nie liefde nie. Jy kan grond koop, maar nooit die uitsig nie. Jy kan welwillendheid koop, maar nooit respek nie.\nWat ’n mens van ’n miljoen dink, is nie eintlik ter sake nie. Dit kan ’n bron van voorspoed of groot teenspoed wees. Dit kan die begin van ’n fortuin wees ... óf van gierigheid. Of dit kan die begin wees van spaarsaamheid met die ekstra bonus van oorgenoeg om weg te gee.